**KOMISIJA ZA HARTIJE OD VRIJEDNOSTI REPUBLIKE SRPSKE**

****

****

**Izvještaj o radu**

**za 2023. godinu**

**Banja Luka, maj 2024. godine**

|  |  |
| --- | --- |
| **Adresa:** | Banja Luka  Vuka Karadžića 6 |
| **Telefon(i):** | +387 51 218 356  +387 51 218 362  +387 51 212 199 |
| **Faks:** | +387 51 218 361 |
| **e-mail:** | [kontakt@secrs.gov.ba](mailto:kontakt@secrs.gov.ba) |
| **Web:** | [www.secrs.gov.ba](http://www.secrs.gov.ba) |

**Izvještaj o radu**

[www.secrs.gov.ba/Izvjestaji/Izvjestaj o radu 2023.pdf](http://www.secrs.gov.ba/Izvjestaji/Izvjestaj%20o%20radu%202023.pdf)

**SADRŽAJ**

[I OSNOVNI PODACI O KOMISIJI 4](#_Toc167962103)

[1. Osnivanje, pravni status i nadležnosti Komisije 4](#_Toc167962104)

[2. Imenovanje članova i sastav Komisije 5](#_Toc167962105)

[3. Organizaciona struktura Komisije 5](#_Toc167962106)

[II STATISTIČKI PODACI O RADU KOMISIJE 7](#_Toc167962107)

[1. Sjednice Komisije 7](#_Toc167962108)

[2. Registri i evidencije Komisije 8](#_Toc167962109)

[III EMISIJA HARTIJA OD VRIJEDNOSTI 9](#_Toc167962110)

[IV IZVJEŠTAVANјE I OBJAVLjIVANјE INFORMACIJA OD STRANE EMITENATA HARTIJA OD VRIJEDNOSTI KOJE SU PREDMET JAVNE PRODAJE 12](#_Toc167962111)

[V PREUZIMANјE AKCIONARSKIH DRUŠTAVA 14](#_Toc167962112)

[VI PROMJENA OBLIKA AKCIONARSKOG DRUŠTVA I PROMJENA PRAVNE FORME 15](#_Toc167962113)

[VII IZDAVANјE DOZVOLA I SAGLASNOSTI UČESNICIMA NA TRŽIŠTU 16](#_Toc167962114)

[1. Izdavanje dozvola i saglasnosti učesnicima na tržištu u skladu sa Zakonom o tržištu hartija od vrijednosti 16](#_Toc167962115)

[2. Izdavanje dozvola i saglasnosti učesnicima na tržištu u skladu sa Zakonom o investicionim fondovima 19](#_Toc167962116)

[3. Izdavanje dozvola i saglasnosti učesnicima na tržištu u skladu sa Zakonom o faktoringu 24](#_Toc167962117)

[4. Ispiti za sticanje zvanja 24](#_Toc167962118)

[5. Evidencija pružalaca usluga povezanih sa virtuelnim valutama 25](#_Toc167962119)

[VIII RAZVOJ I MEĐUNARODNA SARADNјA 25](#_Toc167962120)

[1. Normativne aktivnosti 26](#_Toc167962121)

[2. Saradnja 27](#_Toc167962122)

[2.1. Međunarodna saradnja 27](#_Toc167962123)

[2.2. Promocija i edukacija 29](#_Toc167962124)

[IX NADZOR NAD UČESNICIMA NA TRŽIŠTU HARTIJA OD VRIJEDNOSTI 29](#_Toc167962125)

[X EDUKACIJA 34](#_Toc167962126)

# OSNOVNI PODACI O KOMISIJI

## Osnivanje, pravni status i nadležnosti Komisije

Pravni status Komisije za hartije od vrijednosti Republike Srpske, njene nadležnosti i način rada uređeni su Zakonom o tržištu hartija od vrijednosti[[1]](#footnote-1). Komisija za hartije od vrijednosti je stalno i nezavisno pravno lice osnovano radi uređivanja i kontrole emitovanja i prometa hartija od vrijednosti u Republici Srpskoj.

Sjedište Komisije je u Banjoj Luci, u Ulici Vuka Karadžića broj 6. U skladu sa Zakonom o tržištu hartija od vrijednosti, Komisija je nadležna da:

a) donosi opšte akte u sprovođenju ovog i drugih zakona, kada je za to ovlašćena zakonom,

b) prati i proučava stanje i kretanje na tržištu hartija od vrijednosti i o tome obavještava Vladu Republike Srpske i Narodnu skupštinu Republike Srpske,

v) daje i oduzima dozvole, odobrenja i saglasnosti kada je za to ovlašćena ovim i drugim zakonima,

g) kontroliše poštivanje pravila uobičajene trgovine i lojalne konkurencije u trgovini hartijama od vrijednosti,

d) vrši nadzor nad licima kojima daje dozvolu za obavlјanje poslova i emitentima hartija od vrijednosti u postupku emisije, te nalaže mjere za otklanjanje utvrđenih nezakonitosti i nepravilnosti,

đ) vrši nadzor i preduzima potrebne mjere u vezi sa sprečavanjem pranja novca i finansiranja terorističkih aktivnosti nad licima kojima daje dozvolu za obavlјanje poslova,

e) propisuje, organizuje, preduzima i nadgleda mjere kojima osigurava efikasno funkcionisanje tržišta hartija od vrijednosti i zaštitu interesa investitora,

ž) utvrđuje pravila trgovanja hartijama od vrijednosti,

z) obustavlјa emisiju i trgovanje pojedinim hartijama od vrijednosti i preduzima druge mjere u slučaju kada procijeni da su tim aktivnostima ugroženi interesi investitora i javnosti ili one nisu u skladu sa zakonom i drugim propisima,

i) propisuje opšte i posebne uslove poslovanja koje moraju ispunjavati pravna lica kojima Komisija daje dozvolu za obavlјanje poslova ili djelatnosti,

j) propisuje obavezan sadržaj informacija koje moraju biti objavlјene od strane emitenata hartija od vrijednosti javnom ponudom,

k) propisuje obavezni sadržaj informacija koje se dostavlјaju Komisiji ili javno objavlјuju učesnici koji učestvuju u trgovanju hartijama od vrijednosti,

l) podnosi nadležnom organu prijavu protiv pravnih i fizičkih lica, za koje u postupku nadzora utvrdi postojanje osnova sumnje o počinjenom krivičnom djelu ili prekršaju,

lј) sprovodi prethodne radnje u slučaju povrede zakonskih odredaba i drugih propisa,

m) daje informacije i širi znanja o djelovanju tržišta hartija od vrijednosti,

n) sarađuje sa srodnim organizacijama u inostranstvu,

nj) vodi knjige i registre u skladu sa odredbama ovog i drugih zakona,

o) propisuje visinu naknada za obavlјanje poslova iz svoje nadležnosti,

p) pokreće inicijativu za donošenje zakona i drugih propisa iz područja emitovanja hartija od vrijednosti i trgovanja hartijama od vrijednosti, daje prijedloge za izmjene zakona i drugih propisa iz ovog područja, učestvuje u pripremanju drugih zakona i propisa koji su od interesa za učesnike tržišta hartija od vrijednosti, informiše javnost o načelima na kojima djeluje tržište hartija od vrijednosti,

r) daje mišlјenja u vezi sa provođenjem propisa koji sadrže ovlašćenja Komisije, a na zahtjev stranaka u postupku ili lica koje dokažu svoj pravni interes i

s) preduzima ostale mjere i obavlјa druge poslove u skladu sa zakonskim ovlašćenjima.

Pored navedenog, Komisija je nadležna i da vrši nadzor usklađenosti poslovanja sa zakonom i drugim propisima kojima se uređuje sprečavanje pranja novca i finansiranja terorističkih aktivnosti, te da preduzima potrebne mjere u vezi sa tim propisima, nad licima koja su osnovana u Republici Srpskoj da pružaju usluge povezane sa virtuelnim valutama, kao i nad subjektima sa sjedištem izvan Republike Srpske, a koji putem ogranka pružaju te usluge u Republici Srpskoj.

Način rada, odlučivanje i organizacija Komisije bliže se uređuju Statutom i Poslovnikom o radu Komisije.

## Imenovanje članova i sastav Komisije

Komisiju čine predsjednik, zamjenik predsjednika i tri člana, koje na prijedlog predsjednika Republike Srpske, a uz njihovu prethodnu pismenu saglasnost, imenuje Narodna Skupština Republike Srpske.

Mandat članova Komisije traje pet godina, s tim da isto lice može više puta biti imenovano u sastav Komisije. Za člana Komisije može biti imenovano lice koje ima visoku stručnu spremu ekonomskog ili pravnog smjera, pet godina radnog staža u toj spremi u oblasti tržišta kapitala, odgovarajuće stručno znanje i lična svojstva koja ga čine dostojnim za obavlјanje ove funkcije.

Imajući u vidu ovlašćenja i odgovornosti Komisije, kao i potrebu očuvanja integriteta svih lica zaposlenih u Komisiji, Zakonom o tržištu hartija od vrijednosti je regulisano da predsjednik, zamjenik predsjednika i članovi Komisije ne mogu:

a) biti u međusobnom srodstvu ili braku,

b) biti lica koja su kažnjavana za djela koja su nespojiva sa radom u Komisiji,

v) obavlјati dužnost u političkoj stranci i učestvovati u političkim aktivnostima koje su nespojive sa radom u Komisiji,

g) posjedovati, direktno ili indirektno, udio ili akcije u kapitalu pravnih lica, kojima Komisija daje dozvolu za obavlјanje poslova,

d) biti članovi organa pravnih lica kojima Komisija daje dozvolu za obavlјanje poslova ili djelatnosti, kao ni emitenata hartija od vrijednosti,

đ) obavlјati djelatnost ili provoditi aktivnosti koje su u suprotnosti sa načelima zaštite investitora ili samostalnosti rada Komisije.

Navedena ograničenja primjenjuju se i na zaposlene u Komisiji.

Pored toga, posebnim etičkim pravilima detalјno su uređene sve obaveze, ograničenja i odgovornosti članova i zaposlenih u Komisiji, a s cilјem postizanja što većeg stepena povjerenja u tržište hartija od vrijednosti.

## Organizaciona struktura Komisije

Sa stanovišta organizacione strukture, Komisiju čine četiri sektora i Sekretarijat.

Slika 1. Organizaciona struktura Komisije

U okviru organizacionih cjelina Komisije, obavlјaju se slijedeći poslovi:

* priprema nacrta i prijedloga propisa koje donosi Komisija,
* priprema prijedloga mišlјenja i stavova Komisije,
* obrada zahtjeva za davanje odobrenja i dozvola ovlašćenim učesnicima i emitentima,
* praćenje izvršenja rješenja,
* vođenje odgovarajućih registara,
* praćenje objavlјivanja finansijskih i drugih poslovnih informacija emitenata i ovlašćenih učesnika,
* kontrola izvršavanja obaveza i poslovanja ovlašćenih učesnika,
* davanje saglasnosti na akte ovlašćenih učesnika i
* prikuplјanje informacija i izrada izvještaja o stanju i problematici iz svoje oblasti.

Sekretarijat kao poseban organizacioni dio obavlјa poslove koji su od zajedničkog interesa za Komisiju u cjelini i čijim se vršenjem obezbjeđuje nesmetan, efikasan i usklađen rad svih organizacionih dijelova, kao i stručno-operativne poslove pravne i ekonomske prirode, finansijsko-materijalne poslove, informatičke, dokumentacione, statističko-evidencione, kancelarijske, birotehničke i poslove tekućeg i investicionog održavanja i obezbjeđivanja drugih uslova rada.

# STATISTIČKI PODACI O RADU KOMISIJE

## Sjednice Komisije

|  |  |
| --- | --- |
| Opis | Broj |
| 1. Održane sjednice | 50 |
| 1. Doneseni akti: | 308 |
| a) Predsjednik | 2 |
| b) Sekretarijat | 65 |
| v) Emisija hartija od vrijednosti | 80 |
| g) Razvoj i međunarodna saradnja | 5 |
| d) Izdavanje dozvola i saglasnosti učesnicima na tržištu | 92 |
| đ) Nadzor | 64 |

Tabela 1. Pregled održanih sjednica Komisije u 2023. godini po tačkama dnevnog reda

|  |  |
| --- | --- |
| Opis | Broj |
| 1. Pravilnici | 17 |
| 1. Odluke | 9 |
| 1. Rješenja | 129 |
| a) Sektor za emisiju hartija od vrijednosti | 53 |
| b) Sektor za izdavanje dozvola i saglasnosti učesnicima na tržištu | 72 |
| v) Sektor za nadzor | 4 |
| 1. Zaklјučci | 3 |
| 1. Dopisi | 4 |
| 1. Zapisnici | 50 |
| 1. Informacije | 16 |
| 1. Izvještaji | 31 |
| 1. Zahtjevi | 1 |
| 1. Interni akti | 1 |
| 1. Inicijative | 1 |
| 1. Uvjerenja | 2 |
| 1. Odgovori na upit | 24 |
| 1. Odgovori na tužbu | 1 |
| 1. Odgovori na žalbu | 1 |
| 1. Polugodišnja informacija | 1 |
| 1. Memorandumi, Bilateralni sporazumi | 1 |
| 1. Program rada | 1 |
| 1. Uputstva | 1 |
| 1. Obavještenja | 5 |
| 1. Ostalo | 9 |
| UKUPNO | 308 |

Tabela 2. Struktura i broj donesenih akata u 2023. godini iz nadležnosti Komisije

Iz prikazanih tabela vidlјivo je da je u toku 2023. godine održano 50 sjednica na kojima je doneseno 308 akata. Takođe je važno istaknuti da podatak o 129 donesenih rješenja ukazuje na visok stepen aktivnosti Komisije o pitanju rješavanja pojedinačnih slučajeva iz oblasti izdavanja dozvola i saglasnosti učesnicima na tržištu, emisije hartija od vrijednosti i nadzora.

## Registri i evidencije Komisije

Komisija vodi odgovarajuće registre učesnika na tržištu, i to:

1. Registar emitenata,
2. Registar kvalifikovanih investitora,
3. Registar investicionih fondova i društava za upravlјanje,
4. Registar ovlašćenih učesnika, odnosno berzanskih posrednika, kastodi banaka, brokera, investicionih savjetnika i investicionih menadžera.
5. Registar društava za faktoring.

Upisi u registre vrše se na osnovu riješenih zahtjeva, kao i obavještenja koja su učesnici obavezni da blagovremeno dostavlјaju Komisiji.

|  |  |  |
| --- | --- | --- |
| Naziv registra | Broj upisa | |
| **2023.** | **2001 - 2023.** |
| Registar emitenata | 2 | 1.056 |
| Promjena podataka u Registru emitenata | 106 | 3.144 |
| Brisanje emitenata iz Registra emitenata | 11 | 476 |
| Registar društava za upravlјanje investicionim fondovima | 0 | 38 |
| Registar investicionih fondova | 1 | 67 |
| Registar pravnih lica ovlaštenih za poslovanje sa hartijama od vrijednosti | 0 | 57 |
| Upis u Registar društava za faktoring | 1 | 3 |
| Registar izdatih uvjerenja o položenom stručnom ispitu za sticanje zvanja broker | 0 | 195 |
| Registar izdatih uvjerenja o položenom stručnom ispitu za sticanje zvanja investicioni savjetnik | 0 | 7 |
| Registar izdatih uvjerenja o položenom stručnom ispitu za sticanje zvanja investicioni menadžer | 1 | 234 |
| Registar izdatih dozvola za obavlјanje poslova brokera | 5 | 243 |
| Registar izdatih dozvola za obavlјanje poslova investicionog savjetnika | 0 | 21 |
| Registar izdatih dozvola za obavlјanje poslova investicionog menadžera | 3 | 298 |
| Evidencija pružalaca usluga povezanih sa virtuelnim valutama | 5 | 6 |

Tabela 3. Pregled registara i evidencija Komisije u 2023. godini i periodu 2001 - 2023. godine

Na osnovu podataka iz prethodne tabele vidlјivo je da u 2023. godini izvršen upis dva emitenta, dok je 106 emitenta brisano iz registra emitenata.

Od početka rada Komisije, do poslјednjeg dana izvještajnog perioda upisano je ukupno 1.056 emitenta, te je izvršeno 3.144 promjene podataka, te 476 postupaka brisanja emitenata iz registra emitenata.

Znatan broj emitenata, koji su nakon privatizacije upisani u registar emitenata, je brisan iz registra emitenata i poslјedično delistiran sa trgovanja na Banjalučkoj berzi, zbog okončanja postupka stečaja prestankom rada društva, likvidacije, po osnovu statusnih promjena, te promjene pravne forme nakon istiskivanja manjinskih akcionara.

|  |  |  |  |
| --- | --- | --- | --- |
| Godina | Broj upisanih emitenata | Broj promjena podataka | Broj brisanih emitenata |
| 2018. | 5 | 130 | 26 |
| 2019. | 7 | 93 | 23 |
| 2020. | 7 | 91 | 16 |
| 2021. | 10 | 183 | 30 |
| 2022. | 8 | 173 | 34 |
| 2023. | 2 | 106 | 11 |
| Ukupno | 37 | 776 | 140 |

Tabela 4. Uporedni pregled evidencija podataka u registru emitenata u periodu od 2018. do 31.12.2023. godine

U skladu sa Zakonom o tržištu hartija od vrijednosti, Komisija je ovlašćena da vodi evidenciju pružalaca usluga povezanih sa virtuelnim valutama.

|  |
| --- |
| Naziv |
| „Digital Asset Management“ d.o.o. Banja Luka |
| „Tesla Trade“ d.o.o. Bijelјina |
| „Digital Crypto Exchange“ d.o.o. Banja Luka |
| „Crypto Trading Management Servis“ d.o.o. Banja Luka |

Tabela 5. Pregled pružalaca usluga povezanih sa virtuelnim valutama na dan 31.12.2023. godine

# EMISIJA HARTIJA OD VRIJEDNOSTI

Postupak emisije podrazumijeva skup radnji koje emitent preduzima u svrhu prikuplјanja sredstava prodajom hartija od vrijednosti prvim imaocima, uz obavezu da svakom od njih omogući ostvarivanje prava iz hartije od vrijednosti koju emituje.

Prema odredbama Zakona o tržištu hartija od vrijednosti i Pravilnika o uslovima i postupku emisije hartija od vrijednosti[[2]](#footnote-2), emisija hartija od vrijednosti može se izvršiti:

1. **javnom ponudom**, u kojoj se upis i uplata hartija od vrijednosti vrši na osnovu javnog poziva neodređenom broju lica, pri čemu postoji obaveza emitenta da objavi prospekt, te
2. **bez obaveze objavlјivanja prospekta**, pri čemu postoji obaveza emitenta da obavijesti Komisiju o donesenoj odluci o emisiji, te podnese prijavu za upis emisije u Registru emitenata, a u emisiji učestvuje ograničen broj investitora.

U slučaju da se postupak emisije odvija javnom ponudom, emitent podnosi Komisiji zahtjev za odobrenje prospekta. U postupku odobravanja ovih zahtjeva Komisija cijeni, uz potpunost i urednost podnesene dokumentacije i elemente sadržane u odluci o emisiji sa aspekta ravnopravnosti akcionara i zaštite njihovih prava u pogledu informisanosti.

Emisija bez obaveze objavlјivanja prospekta, podrazumijeva:

a) ponudu koja je upućena samo kvalifikovanim investitorima,

b) ponudu koja je upućena fizičkim ili pravnim licima u Bosni i Hercegovini čiji broj ne može biti veći od deset, a koji nisu kvalifikovani investitori,

v) ponudu koja je upućena investitorima koji će za upisane hartije od vrijednosti uplatiti iznos od najmanje 100.000 KM po investitoru za svaku pojedinačnu ponudu,

g) ponudu hartija od vrijednosti čija pojedinačna nominalna vrijednost iznosi najmanje 100.000 KM,

d) ponudu sa ukupnom vrijednosti za hartije od vrijednosti koja je manja od 1.000.000 KM, pri čemu se ovaj iznos računa tokom perioda od godinu dana,

đ) instrumenata tržišta novca,

e) ponudu akcija koje se emituju u zamjenu za već emitovane akcije iste klase ukoliko emisija takvih novih akcija ne podrazumijeva povećanje osnovnog kapitala društva,

ž) hartije od vrijednosti koje se nude, dodjelјuju ili će biti dodijelјene u postupku statusnih promjena društava, pod uslovom da za te hartije od vrijednosti postoji dokument sa podacima koje Komisija smatra ekvivalentnim podacima iz prospekta, uzimajući u obzir odredbe zakona kojim se uređuje poslovanje privrednih društava,

z) akcije koje se nude, dodjelјuju ili će biti dodijelјene bez naknade postojećim akcionarima ili kao dividende isplaćene u vidu akcija iste klase, kao i akcije u vezi sa kojima su dividende isplaćene, pod uslovom da postoji dokument sa podacima o broju i pravima iz akcija, kao i razlozima i detalјima u vezi sa ponudom,

i) hartije od vrijednosti koje nudi ili će ponuditi emitent čije su hartije od vrijednosti uklјučene na berzu, odnosno drugo uređeno javno tržište ili društvo koje je povezano sa emitentom, a koje nudi ili će ponuditi sadašnjim ili bivšim članovima uprave ili zaposlenima, pod uslovom da postoji dokument sa podacima o broju i prirodi hartija od vrijednosti, kao i razlozima i detalјima koji se odnose na ponudu.

Kod ove vrste emisije emitent je obavezan da, u određenom roku (sedam dana od dana donošenja odluke) obavijesti Komisiju o donesenoj odluci o emisiji, te dostavi odluku i druge priloge. Emitent koji je emitovao vlasničke hartije od vrijednosti u skladu sa stavom 1. tačke a) do d) člana 60. Zakona, a kojim su propisane ove vrste emisija, dužan je da, najkasnije u roku od jedne godine od upisa tih hartija od vrijednosti u Registar emitenata kod Komisije, objavi prospekt.

Emitent koji je emitovao dužničke hartije od vrijednosti u skladu sa stavom 1. tačke a) do d) navedenog člana može da ih uvrsti na berzu ili drugo uređeno javno tržište samo pod uslovom da za tu vrstu i klasu hartija od vrijednosti objavi prospekt ili da ih uvrsti na poseban tržišni segment berze ili drugog uređenog javnog tržišta bez obaveze objavlјivanja prospekta, pod uslovom da takvom tržišnom segmentu pristup za trgovanje imaju samo kvalifikovani investitori u smislu odredaba ovog zakona.

U ovom postupku Komisija cijeni da li su odluke donesene na način i po postupku utvrđenom Zakonom i drugim propisima, a svojim aktom potvrđuje izvršenje obaveze emitenta da dostavi obavještenje za ovakvu emisiju, te evidentira podatke o emisiji u Registru emitenata.

|  |  |  |  |
| --- | --- | --- | --- |
| Vrsta emisije | | Broj emisija | Ukupan obim emisija (KM) |
| I Emisije sa obavezom objavlјivanja prospekta | | **16** | **40.675.000** |
| II Emisija bez obaveze objave prospekta: | | **5** | **72.524.000** |
| 1. | Ponuda za kvalifikovane investitore | 1 | 320.000 |
| 2. | Pretvaranje rezervi i neraspoređene dobiti u osnovni kapital | 2 | 1.500.000 |
| 3. | Smanjenje kapitala | 2 | 70.704.000 |
| Ukupno | | 21 | 113.199.000 |

Tabela 5. Zbirni pregled emisija hartija od vrijednosti po vrsti u 2023. godini

|  |  |  |  |  |
| --- | --- | --- | --- | --- |
| **R. br.** | **Emitenti** | **Redni broj emisije i vrsta emitovane hartije** | **Obim emisije**  **(KM)** | **Uplaćeno (KM)** |
| **EMISIJE SA OBAVEZOM OBJAVLjIVANјA PROSPEKTA** | | | | |
| 1. | Grad Prijedor | 1 (obveznice) | 5.500.000 | 5.500.000 |
| 2. | MKD „Pro fin“ d.o.o. Istočno Sarajevo | 5 (obveznice) | 1.000.000 | 1.000.000 |
| 3. | MKD „Taurus“ d.o.o. Banja Luka | 4 (obveznice) | 1.000.000 | 1.000.000 |
| 4. | „Interlignum“ d.o.o. Teslić | 2 (obveznice) | 2.000.000 | 2.000.000 |
| 5. | „Naša banka“ a.d. Banja Luka | 22 (akcije) | 3.125.000 | 2.500.000 |
| 6. | „Krajina osiguranje“ a.d. Banja Luka | 5 (akcije) | 3.100.000 | 899.000 |
| 7. | „Smart solution“ d.o.o. Banja Luka | 1 (obveznice) | 700.000 | 700.000 |
| 8. | MKD „Pro fin“ d.o.o. Istočno Sarajevo | 6 (obveznice) | 1.600.000 | 1.600.000 |
| 9. | Društvo za proizvodnju metalnih proizvoda „METAL“ a.d. Gradiška | 3 (akcije) | 4.700.000 | 4.030.554 |
| 10. | Drvna industrija „Šipovo“ d.o.o. Šipovo | 1 (obveznice) | 2.200.000 | 2.200.000 |
| 11. | Mikrokreditno društvo „CREDIS“ akcionarsko društvo Banja Luka | 10 (obveznice) | 1.600.000 | 1.600.000 |
| 12. | Mikrokreditno društvo „PRIVREDNIK“ d.o.o. Bijelјina | 3 (obveznice) | 1.500.000 | 1.500.000 |
| 13. | Mikrokreditno društvo „PRO FIN“ d.o.o. Istočno Sarajevo | 7 (obveznice) | 2.000.000 | 2.000.000 |
| 14. | Mikrokreditno društvo „TAURUS“ d.o.o. Banja Luka | 5 (obveznice) | 2.000.000 | 2.000.000 |
| 15. | „NAŠA BANKA“ a.d. Banja Luka | 1 (obveznice) | 7.000.000 | 4.227.000 |
| 16. | Mikrokreditno društvo „PRO FIN“ d.o.o. Istočno Sarajevo | 8 (obveznice) | 1.650.000 | 1.650.000 |
| **EMISIJE BEZ OBAVEZE OBJAVLjIVANјA PROSPEKTA** | | | | |
| **Ponuda za kvalifikovane investitore** | | | | |
| 17. | „Premium finance“ a.d. Banja Luka | 2 (akcije) | 320.000 | 320.000 |
| **Pretvaranje rezervi i neraspoređene dobiti u osnovni kapital** | | | | |
| 18. | Akcionarsko društvo za osiguranje „Osiguranje Aura“ Banja Luka | 5 (akcije) | 1.000.000 | - |
| 19. | Akcionarsko društvo za osiguranje „Drina osiguranje“ Milići | 11 (akcije) | 500.000 | - |

|  |  |  |  |  |  |
| --- | --- | --- | --- | --- | --- |
| **Smanjenje kapitala** | | | | | |
| **RR. br.** | **Naziv emitenta** | **Redni broj emisije** | **Obim emisije (u KM)** | **Osnovni kapital prije smanjenja (u KM)** | **Iznos smanjenja kapitala (u KM)** |
|
| 20. | „Krajina osiguranje“ akcionarsko društvo Banja Luka | 4 (akcije) | 8.730.000 | 20.668.191 | 11.938.191 |
| 21. | „Atos banka“ a.d. Banja Luka | 10 (akcije) | 61.974.000 | 62.198.000 | 224.000 |

Tabela 6. Analitički pregled pojedinačnih emisija hartija od vrijednosti po vrsti u 2023. godini (u KM)

# IZVJEŠTAVANJE I OBJAVLJIVANJE INFORMACIJA OD STRANE EMITENATA HARTIJA OD VRIJEDNOSTI KOJE SU PREDMET JAVNE PRODAJE

Pravilnikom o izvještavanju i objavlјivanju informacija od strane emitenata hartija od vrijednosti koje su predmet javne prodaje[[3]](#footnote-3), detalјno je regulisan način izvršavanja obaveza akcionarskih društava i emitenata čije su hartije od vrijednosti predmet javne ponude[[4]](#footnote-4).

Emitenti, čije su hartije od vrijednosti uvrštene na službeno berzansko tržište, prema članu 284. Zakona o tržištu hartija od vrijednosti i članu 2. stav 1. Pravilnika o izvještavanju i objavlјivanju informacija od strane emitenata hartija od vrijednosti koje su predmet javne prodaje, obavezni su da objavlјuju:

a) godišnje (uklјučujući i konsolidovane finansijske izvještaje u slučaju da ih, po računovodstvenim propisima, izrađuju), polugodišnje i tromjesečne finansijske izvještaje,

b) revizorske izvještaje,

v) izvještaje o poslovanju i o značajnim događajima i radnjama koje utiču na poslovanje emitenta,

g) izjavu o usklađenosti postupanja sa kodeksom ponašanja odnosno standardima korporativnog upravlјanja,

d) poseban izvještaj revizora u skladu sa zahtjevima Komisije,

dok su emitenti, čijim se hartijama od vrijednosti trguje na slobodnom tržištu, prema članu 285. Zakona o tržištu hartija od vrijednosti i članu 2. stav 2. Pravilnika o izvještavanju i objavlјivanju informacija od strane emitenata hartija od vrijednosti koje su predmet javne prodaje, obavezni da objavlјuju:

a) godišnje finansijske izvještaje (uklјučujući i konsolidovane finansijske izvještaje u slučaju da ih, po računovodstvenim propisima, izrađuju),

b) revizorske izvještaje,

v) izvještaje o poslovanju i o značajnim događajima i radnjama koje utiču na poslovanje emitenta,

a u slučaju da sastavlјaju i izvještaje koje sastavlјaju emitenti čije su hartije od vrijednosti uvrštene na službeno berzansko tržište, obavezni su da ih objavlјuju u skladu sa odredbama tog pravilnika.[[5]](#footnote-5)

Emitentima je omogućeno da finansijske, revizorske i izvještaje o poslovanju i o značajnim događajima dostavlјaju elektronskim sredstvima komunikacije. Navedene izvještaje Banjalučka berza besplatno objavlјuje u okviru informacionog portala institucija tržišta kapitala (Komisije za hartije od vrijednosti, Banjalučke berze i Centralnog registra hartija od vrijednosti).

Stavom 2. člana 26. Zakona o računovodstvu i reviziji Republike Srpske[[6]](#footnote-6) omogućen je besplatan uvid u osnovne podatke iz preuzetih finansijskih izvještaja na internet stranici Agencije za posredničke, informatičke i finansijske usluge (APIF).

Veći dio preostalih obaveza za emitenta, realizuju i same institucije tržišta kapitala u ime emitenata, pa se većina navedenih izvještaja i podataka u tim izvještajima preuzimaju iz Registra emitenata hartija od vrijednosti koji vodi Komisija (opšti podaci o emitentima, podaci o upravi i odborima, podaci o povezanim pravnim licima i podaci o emisiji hartija od vrijednosti, različite vrste rješenja itd.) i Centralnog registra hartija od vrijednosti (podaci o vlasnicima i vlasničkoj strukturi). Na ovaj način, tržištu je omogućena veća efikasnost pri disperziji informacija, koje su jednostavno i besplatno dostupne svim zainteresovanim stranama, praktično bez troškova za emitente.

Dio navedenih informacija, koje su predmet javne objave, poput onih iz finansijskih izvještaja i prometu emitovanih hartija na Banjalučkoj berzi su raspoložive i na engleskom jeziku.

U 2023. godini Banjalučka berza je samostalno i prema zahtjevima emitenata objavila 1.486 korporativnih novosti, uglavnom saziva za skupštinu akcionara, prijedloga odluka i odluka skupštine akcionara, obavještenja o sticanju akcija, javnih ponuda za preuzimanje, mišlјenja o ponudi za preuzimanje i drugih značajnih događaja. Dio tih informacija preuziman je iz dnevnih novina, dok su ostale informacije dobijene od emitenata. Ukupan broj objava na portalu Banjalučke berze u izvještajnom periodu je  iznosio 2.610, odnosno u prosjeku svaki radni dan objavlјivano je oko 10 objava. U navedene objave nisu uklјučene kursne liste, statistički i drugi izvještaji Banjalučke berze u vezi sa trgovanjem.

U 2023. godini objavlјeno je 199 izvještaja revizora o finansijskim izvještajima za 2022. godinu i 9 za ranije godine, 35 nerevidiranih godišnjih finansijskih izvještaja za 2022. godinu emitenata koji su listirani na službenom berzanskom tržištu, te 154 nerevidiranih finansijskih izvještaja za 2022. godinu za emitente čije su akcije uvrštene na slobodno tržište.

Iako informacioni portal tržišta kapitala u Republici Srpskoj raspolaže sa znatnim brojem nominalno relevantnih informacija o emitentima i dalјe postoji potreba da privredni subjekti koji su na tržište kapitala dospjeli posredstvom privatizacionih procesa ostvare veći kredibilitet sa stanovišta poštovanja standarda pri upravlјanju akcionarskim društvima. Naime, legitimitet njihovog pojavlјivanja na tržištu hartija od vrijednosti sa zahtjevom za prikuplјanje novčanih sredstava prodajom hartija od vrijednosti zavisi od mogućnosti investitora da dobiju relevantne informacije, ali i efikasnu zaštitu sopstvenih interesa.

# PREUZIMANјE AKCIONARSKIH DRUŠTAVA

Postupak preuzimanja otvorenih akcionarskih društava obavlјa se u skladu sa Zakonom o preuzimanju akcionarskih društava[[7]](#footnote-7), čije odredbe omogućavaju manjinskim, ali i drugim akcionarima da, u postupku preuzimanja društva po unaprijed utvrđenim uslovima prodaju akcije emitenata u kojima nemaju znatnijeg uticaja na upravlјanje, ili drugih interesa. Važnost ovog zakona na nelikvidnim tržištima, poput našeg, posebno je naglašena, s obzirom da je broj zainteresovanih investitora za pojedine emitente relativno mali, često sveden samo na jednog kupca.

Otvorena akcionarska društva[[8]](#footnote-8) su sadašnji pravni status stekla u procesu privatizacije. Relativno velika disperzija vlasništva, uzrokovana masovnom vaučerskom privatizacijom, čak i u malim preduzećima (posmatrano sa aspekta veličine kapitala) imala je za poslјedicu veći broj preuzimanja u ranijim izvještajnim periodima. Ipak, tokom poslјednjih godina primjetan je očekivani trend smanjenja ovih postupaka, jer je konsolidacija vlasništva u najvećem broju emitenata završena, a postupci preuzimanja se obavlјaju samo da bi se prešao „prag“ od 90%, što bi omogućilo provođenje postupka istiskivanja manjinskih akcionara (prema članu 438. stav 1. Zakona o privrednim društvima) i kasnije zatvaranje akcionarskih društva ili promjenu pravne forme, te delistiranje hartija sa Berze.

U toku 2023. godine postupak preuzimanja je okončan u 11 slučajeva.

| **R. br.** | **Akcionarsko društvo (emitent)** | **Osnovni kapital emitenta (KM)** | **Ponudilac i lice/lica koja s ponudiocem zajednički djeluju** | **Cijena u postupku preuzimanja**  **(KM)** | **Procenat akcija s pravom glasa u vlasništvu ponudioca** | |
| --- | --- | --- | --- | --- | --- | --- |
| **prije preuzimanja** | **nakon preuzimanja** |
| **Ponudilac stekao preko 75% vlasništva emitenta** | | | | | | |
| 1. | „Metalno“ a.d. Zvornik | 10.779.609 | „Jokić-invest“ d.o.o. Zvornik | 0,276 KM | 69,9746% | 82,4179% |
| 2. | „Duvan“ a.d. Bijelјina | 1.485.402 | Mihajlović Svetozar | 0,215 KM | 29,9981% | 78,5562% |
| 3. | RK „Boska“ a.d. Bijelјina | 22.886.599 | „Kaboss PRO“ d.o.o. Beograd | 0,39 KM | 28,5792% | 88,0472% |
| 4. | „Hercegovinapute-vi“ a.d. Trebinje | 2.196.788 | Šćepović Milodrag | 1,201 KM | 55,7211% | 78,6508% |
| 5. | „Veletrgovina“ a.d. Gradiška | 3.365.520 | Šlјivar Darko | 0,50 KM | 55,9850 | 77,42% |
| **Ponudilac stekao manje od 75% vlasništva emitenta** | | | | | | |
| 6. | „Energoinvest automatika“ a.d. Istočno Sarajevo | 683.050 | „N Trade” d.o.o. Istočno Sarajevo | 0,26 KM | 36,3907% | 51,8351% |
| 7. | „Sokočnica“ a.d. Šipovo | 2.970.795 | Marko Savović | 0,916 KM | 53,9803% | 55,6635% |
| 8. | „Krajina osiguranje“ a.d. Banja Luka | 8.730.000 | „Prijedorputevi“ a.d. Prijedor | 0,414 km | 68,2227% | 68,25% |
| **Ponudilac i lica koja zajednički djeluju sa ponudiocem, stekli više od 75 % vlasništva emitenta** | | | | | | |
| 79. | „Japra“ a.d. Novi Grad | 8.298.749 | „Prijedorputevi“ a.d. Prijedor | 0,309 KM | 30,4987% | 30,4987% |
| Čorokalo Dragan | 29,8267% | 36,3256% |
| Industroprojekt a.d. Prijedor | 29,0358% | 29,0358% |
| 10. | „Nematali“ a.d. Prijedor | 803.927 | „Bentoproduct“ d.o.o. Šipovo | 0,32 KM | 0,00% | 0,0% |
| Adam Vitarigov | 62,1825% | 93,0098% |
| 11. | „Naša banka“ a.d. Banja Luka (II) | 33.182.313 | „GI Finance“ d.o.o. Zvornik | 0,8056 KM | 11,4960% | 73,2290% |
| „Galens invest“ d.o.o. Novi Sad | 22,2403% | 22,2403% |
| „G-inženjering“ d.o.o. Zvornik | 4,1317% | 4,1317% |

Tabela 7. Pregled završenih postupaka preuzimanja akcionarskih društava u 2023. godini

Navedeni pokazatelјi govore u prilog konstataciji da je vlasnička konsolidacija u značajnoj mjeri okončana, te da se mehanizam ponude za preuzimanje koristi samo kao prethodna faza za istiskivanje manjinskih akcionara i promjenu oblika ili pravne forme akcionarskog društva.

Komisija je u toku 2023. godine usvojila i tri odgovora na upit iz oblasti preuzimanja akcionarskih društava, kao i jedan odgovor na tužbu u upravnom sporu protiv akta Komisije kojim je utvrđena obaveza objavlјivanja ponude za preuzimanje.

# PROMJENA OBLIKA AKCIONARSKOG DRUŠTVA I PROMJENA PRAVNE FORME

Zakonom o privrednim društvima[[9]](#footnote-9) uređena je mogućnost promjene oblika akcionarskog društva (odredbom člana 189. i 191a), kao i mogućnost promjene pravne forme akcionarskog društva (odredbe članova 421. – 425.). Na osnovu ovlašćenja iz člana 191a. stav 4. i člana 421. stav 5. tog zakona, Komisija je dodatno uredila ovu oblast donošenjem Pravilnika o uslovima i postupku pretvaranja zatvorenog akcionarskog društva u otvoreno, odnosno otvorenog akcionarskog društva u zatvoreno i promjeni pravne forme akcionarskog društva[[10]](#footnote-10).

U 2023. godini Komisija je upisala pet promjena pravne forme akcionarskog društva u društvo sa ograničenom odgovornošću i dvije promjene oblika akcionarskog društva (otvorenog u zatvoreno).

U periodu važenja aktuelnog Zakona o privrednim društvima, od kada je čitav proces i započeo, pravnu formu otvorenog akcionarskog društva u društvo sa ograničenom odgovornošću promijenilo je ukupno 104 društva, dok je 16 društava promijenilo oblik organizovanja – iz otvorenog u zatvoreno akcionarsko društvo. Sva pomenuta društva su delistirana iz berzanskog sistema trgovanja.

|  |  |  |  |  |  |  |
| --- | --- | --- | --- | --- | --- | --- |
| Godine | 2018. | 2019. | 2020. | 2021. | 2022. | 2023. |
| Promjene oblika organizovanja a.d. - iz otvorenog u zatvoreno | - | 1 | 1 | 1 | 1 | 2 |
| Promjene pravne forme – iz a.d. u d.o.o. | 5 | 6 | 3 | 6 | 7 | 5 |

Tabela 8. Broj postupaka promjene oblika organizovanja akcionarskog društva i promjena pravne forme iz akcionarskog društva u društvo sa ograničenom odgovornošću

Uređivanjem ove oblasti, stvoreni su preduslovi za otvorena akcionarska društva koja nemaju interes ili uslove za ovakvu pravnu formu, da mogu da je promijene odnosno da se isklјuče iz berzanskog sistema trgovanja.

# IZDAVANјE DOZVOLA I SAGLASNOSTI UČESNICIMA NA TRŽIŠTU

## Izdavanje dozvola i saglasnosti učesnicima na tržištu u skladu sa Zakonom o tržištu hartija od vrijednosti

U skladu sa Zakonom o tržištu hartija od vrijednosti, Komisija za hartije od vrijednosti je nadležna da daje dozvole za rad, odnosno poslovanje (u sklopu kojih se izdaju i saglasnosti na opšta akta, te izmjene i dopune istih): berzanskim posrednicima, bankama za obavlјanje kastodi poslova, berzi i drugom uređenom javnom tržištu, Centralnom registru hartija od vrijednosti, kao i organima tih društava (direktoru, članovima upravnog odbora, članovima nadzornog odbora), te fizičkim licima za obavlјanje poslova sa hartijama od vrijednosti, kod tih pravnih lica, u slјedećim zvanjima: broker, investicioni savjetnik i investicioni menadžer.

Komisija izdaje dozvolu **berzanskim posrednicima** u skladu sa članom 62. Zakona o tržištu hartija od vrijednosti, i to za brokerske poslove, dilerske poslove, poslove podrške tržištu, poslove upravlјanja portfelјom, poslove agenta emisije, poslove preuzimanja emisije, poslove investicionog savjetovanja i kastodi poslove.

U postupku rješavanja navedenih podnesaka, Komisija primjenjuje i odredbe Pravilnika o poslovanju berzanskih posrednika[[11]](#footnote-11), te Pravilnika o uslovima i postupku izdavanja dozvole berzanskom posredniku za obavlјanje poslova sa hartijama od vrijednosti[[12]](#footnote-12).

|  |  |  |  |  |
| --- | --- | --- | --- | --- |
| R. b. | Naziv berzanskog posrednika | Datum osnivanja | Poslovi obuhvaćeni dozvolom | Važenje dozvole |
| 1. | Nova banka a.d. Banja Luka, Filijala za poslove sa hartijama od vrijednosti Nova Broker | 19.04.2001. | Brokerski poslovi i | 19.04.2026. |
| Dilerski poslovi. |
| 2. | Eurobroker a.d. Banja Luka | 24.04.2001. | Brokerski poslovi, | 12.07.2026. |
| Dilerski poslovi, |
| Poslovi agenta emisije i |
| Poslovi investicionog savjetovanja. |
| 3. | Monet Broker a.d.  Banja Luka | 18.01.2007. | Brokerski poslovi, | 03.12.2024. |
| Dilerski poslovi, |
| Poslovi agenta emisije i |
| Poslovi investicionog savjetovanja. |
| 4. | Raiffeisen Capital a.d.  Banja Luka | 02.02.2007. | Brokerski poslovi | 29.01.2025. |
| 5. | Advantis Broker a.d.  Banja Luka | 05.03.2007. | Brokerski poslovi, | 22.12.2026. |
| Dilerski poslovi, |
| Poslovi upravlјanja portfelјom, |
| Poslovi agenta emisije, |
| Poslovi podrške tržištu i |
| Poslovi investicionog savjetovanja. |

Tabela 9. Pregled berzanskih posrednika koji su imali dozvolu za obavlјanje poslova sa hartijama od vrijednosti na dan 31.12.2023. godine

U 2023. godini doneseno je rješenje, kojim Društvu za poslovanje sa hartijama od vrijednosti "ALPHA CAPITAL MANAGEMENT" a.d. Banja Luka prestaje da važi dozvola za poslovanje sa hartijama od vrijednosti.

U 2023. godini izdata je dozvola za obavlјanje brokerskih i dilerskih poslova Novoj banci a.d. Banja Luka, Filijala za poslovanje sa hartijama od vrijednosti. Takođe, produžena je dozvola za obavlјanje poslova sa hartijama od vrijednosti Brokersko-dilerskom društvu Eurobroker a.d. Banja Luka Brokersko-dilerskom društvu Advantis broker“ a.d. Banja Luka.

Komisija je u 2023. godini dala saglasnost na imenovanje direktora Društva za poslovanje sa hartijama od vrijednosti „Raiffeisen Capital“ a.d. Banja Luka. Data je i saglasnost na imenovanje za zamjenika direktora Brokersko-dilerskog društva Advantis broker a.d. Banja Luka. Pored toga, data je saglasnost na statut, te izmjene i dopune statuta Društva za poslovanje sa hartijama od vrijednosti Raiffeisen Capital a.d. Banja Luka.

Komisija izdaje bankama dozvolu za obavlјanje kastodi poslova**,** u skladu sa članom 128. Zakona o tržištu hartija od vrijednosti.

|  |  |  |
| --- | --- | --- |
| Naziv banke koja ima dozvolu za obavlјanje kastodi poslova | Datum izdavanja | Važenje dozvole |
| [Raiffeisen Bank](http://10.0.0.209/Ucesnici/KastodiFull.aspx?id=d8a30101-29ba-43c9-a438-17df3f451177) d.d. BiH | 05.01.2010. | 05.01.2025. |
| [Nova banka a.d. Banja Luka](http://10.0.0.209/Ucesnici/KastodiFull.aspx?id=5c611be4-09f2-40b0-bb41-7020c33da71b) | 30.03.2010. | 04.04.2025. |
| [UniCredit Bank d.d. Mostar](http://10.0.0.209/Ucesnici/KastodiFull.aspx?id=28587fa0-7091-4bef-8434-d675ea03a992) | 29.04.2010. | 29.04.2025. |

Tabela 10. Pregled banaka koje su imale dozvolu za obavlјanje kastodi poslova na dan 31.12.2023. godine

U skladu sa članom 143. Zakona o tržištu hartija od vrijednosti Komisija izdaje dozvolu za poslovanje **berzi i drugom uređenom javnom tržištu,** za obavlјanje poslova iz člana 145. istog zakona. Dozvolu za obavlјanje ovih poslova na tržištu hartija od vrijednosti Republike Srpske ima Banjalučka berza hartija od vrijednosti a.d. Banja Luka.

Na tržištu hartija od vrijednosti Republike Srpske poslove iz člana 145. Zakona o tržištu obavlјa Banjalučka berza hartija od vrijednosti. U toku izvještajnog perioda nije bilo postupaka kod Komisije.

Dozvolu za obavlјanje poslova iz člana 189. Zakona o tržištu hartija od vrijednosti, Komisija izdaje **Centralnom registru hartija od vrijednosti**, u skladu sa članom 196. Zakona.

U 2023. godini dato je rješenje kojim se Centralnom registru hartija od vrijednosti a.d. Banja Luka daje saglasnost na imenovanje rukovodioca odjelјenja depozitarnih poslova. Pored toga, doneseno je rješenje kojim se Centralnom registru hartija od vrijednosti daje saglasnost na pravilnik o obračunu, poravnanju i prenosu hartija od vrijednosti, te rješenje kojim Centralnom registru hartija od vrijednosti data saglasnost na izmjene i dopune Pravila depozitara investicionih fondova.

Upućen je i odgovor na upit Centralnog registra hartija od vrijednosti u vezi sa prenosom akcija društava za upravlјanje investicionim fondovima.

Pored toga, donesena su dva rješenja kojima se nalaže prodaja akcija Centralnog registra hartija od vrijednosti i jedno rješenje kojim se daje saglasnost za sticanje i prenos akcija Centralnog registra

U skladu sa članom 93. Zakona o tržištu hartija od vrijednosti, Komisija izdaje **fizičkim** **licima** dozvole za obavlјanje poslova sa hartijama od vrijednosti u zvanju brokera, investicionog savjetnika i investicionog menadžera. Pored odredaba Zakona o tržištu, u ovim postupcima, Komisija postupa i u skladu sa Pravilnikom o uslovima i postupku sticanja zvanja i dobijanja dozvole za obavlјanje poslova brokera, investicionog savjetnika i investicionog menadžera[[13]](#footnote-13).

|  |  |  |
| --- | --- | --- |
| Zvanje | Broj lica sa zvanjem | Broj lica sa dozvolom |
| Investicioni menadžer | 232 | 17 |
| Broker | 195 | 11 |
| Investicioni savjetnik | 9 | 3 |
| Ukupno | 436 | 31 |

**Tabela 11.** Broj lica sa odgovarajućim profesionalnim zvanjem i sa dozvolom za obavlјanje poslovanja na dan 31.12.2023. godine

U 2023. godini izdate su tri nove dozvole za obavlјanje poslova sa hartijama od vrijednosti u zvanju investicioni menadžer i pet dozvola za obavlјanje poslova sa hartijama od vrijednosti u zvanju broker.

Takođe, Komisija je produžila važenje šest dozvola za obavlјanje poslova sa hartijama od vrijednosti u zvanju investicioni menadžer, pet dozvola za obavlјanje poslova sa hartijama od vrijednosti u zvanju broker i jednu dozvolu za obavlјanje poslova sa hartijama od vrijednosti u zvanju investicioni savjetnik, dok su oduzete dvije dozvole za obavlјanje poslova sa hartijama od vrijednosti u zvanju investicioni menadžer zbog prestanka radnog odnosa, kao i četiri dozvole za obavlјanje poslova u zvanju broker, zbog prestanka radnog odnosa.

Komisija je krajem 2023. godine donijela Odluku o utvrđivanju ispitnih rokova za 2024. godinu. Takođe, u cilјu promocije i unapređenja tržišta hartija od vrijednosti u Republici Srpskoj, Komisija je donijela Odluku kojom sva zainteresovana lica oslobađa od obaveze plaćanja naknade za polaganje stručnog ispita za sticanje zvanja broker, investicioni savjetnik i investicioni menadžer u 2024. godini.

Usvojen je i jedan odgovor na upit u vezi sa polaganjem ispita za sticanje zvanja investicioni menadžer

U narednom tabelarnom pregledu dati su pokazatelјi o postupcima u vezi sa dozvolama fizičkim licima za obavlјanje poslova sa hartijama od vrijednosti:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Vrste dozvola  Izvještajni  period | Investicioni menadžeri | | | Brokeri | | | Investicioni savjetnici | | |
| nove | produžene | oduzete | nove | produžene | oduzete | nove | produžene | oduzete |
| 2017. | 4 | 4 | 1 | 6 | 4 | 1 | 2 | 0 | 0 |
| 2018. | 3 | 6 | 3 | 1 | 2 | 2 | 0 | 1 | 0 |
| 2019. | 3 | 6 | 2 | 2 | 5 | 1 | 0 | 2 | 0 |
| 2020. | 2 | 6 | 0 | 2 | 3 | 0 | 1 | 1 | 0 |
| 2021. | 6 | 6 | 1 | 2 | 6 | 0 | 0 | 1 | 0 |
| 2022. | 5 | 6 | 3 | 1 | 4 | 0 | 0 | 1 | 0 |
| 2023. | 3 | 6 | 2 | 5 | 5 | 4 | 0 | 1 | 0 |

**Tabela 12.** Aktivnosti Komisije u vezi sa izdavanjem, produžavanjem i oduzimanjemdozvola za obavlјanje poslova sa hartijama od vrijednosti u periodu od 2017. do 2023. godine

## Izdavanje dozvola i saglasnosti učesnicima na tržištu u skladu sa Zakonom o investicionim fondovima

U skladu sa nadležnostima i obavezama iz Zakona o investicionim fondovima, Komisija je donijela slјedeća podzakonska akta:

* Pravilnik o sadržaju, rokovima i obliku izvještaja investicionih fondova, društva za upravlјanje investicionim fondovima i banke depozitara,
* Pravilnik o uslovima, načinu sticanja i priznavanju ovlašćenja za prodaju akcija ili udjela u investicionim fondovima s javnom ponudom,
* Pravilnik o promociji investicionih fondova sa javnom ponudom,
* Pravilnik o poslovanju društva za upravlјanje investicionim fondovima,
* Pravilnik o sadržaju ugovora između zatvorenog investicionog fonda s javnom ponudom i društva za upravlјanje,
* Pravilnik o sadržaju i načinu vođenja registra fondova,
* Pravilnik o uspostavlјanju, vođenju i objavlјivanju podataka iz registra udjela u otvorenom investicionom fondu,
* Pravilnik o ulaganjima i ograničenjima ulaganja otvorenih investicionih fondova rizičnog kapitala s privatnom ponudom,
* Pravilnik o ulaganju otvorenih investicionih fondova s privatnom ponudom,
* Pravilnik o utvrđivanju vrijednosti imovine investicionog fonda i obračunu neto vrijednosti imovine po udjelu ili po akciji investicionog fonda,
* Pravilnik o uslovima i postupku za izdavanje dozvole za vršenje funkcije člana nadzornog odbora zatvorenog investicionog fonda,
* Pravilnik o uslovima i postupku izdavanja dozvole za obavlјanje funkcije člana upravnog odbora društva za upravlјanje investicionim fondovima,
* Pravilnik o izdavanju dozvole za sticanje kvalifikovanog učešća u društvu za upravlјanje investicionim fondovima,
* Pravilnik o postupku i vrsti poslova koje društvo za upravlјanje može prenijeti na treće lice i načinu prenosa poslova upravlјanja investicionim fondom na drugo društvo za upravlјanje,
* Pravilnik o preoblikovanju zatvorenog investicionog fonda,
* Pravilnik o adekvatnosti kapitala društva za upravlјanje investicionim fondovima,
* Pravilnik o reorganizaciji zatvorenog investicionog fonda,
* Pravilnik kojim se uređuje postupak, troškovi i rokovi likvidacije investicionih fondova,
* Pravilnik o udjelima otvorenog investicionog fonda,
* Pravilnik o trgovanju udjelima otvorenog investicionog fonda i
* Pravilnik o obaveznom sadržaju zahtjeva za izdavanje dozvole za osnivanje, sadržaju prospekta i zahtjeva za izmjenu prospekta otvorenih investicionih fondova sa javnom ponudom.
* Pravilnik o izdavanju dozvole za obavlјanje osnovne i dodatnih djelatnosti i statusne promjene društva za upravlјanje investicionim fondovima i društva za upravlјanje alternativnim investicionim fondovima,
* Pravilnik o sadržaju zahtjeva i uslovima za izdavanje dozvole za osnivanje i upravlјanje otvorenim alternativnim investicionim fondom i prijavi upisa u registar fondova,
* Pravilnik o adekvatnosti kapitala društva za upravlјanje alternativnim investicionim fondovima,
* Pravilnik o vrstama alternativnih investicionih fondova sa privatnom ponudom,
* Pravilnik o utvrđivanju vrijednosti imovine i obračunu neto vrijednosti imovine alternativnih investicionih fondova i
* Pravilnik o sadržaju, rokovima i obliku izvještaja alternativnih investicionih fondova, društva za upravlјanje alternativnim investicionim fondovima i banke depozitara alternativnih investicionih fondova.

U skladu sa Zakonom o investicionim fondovima Komisija za hartije od vrijednosti je nadležna za izdavanje:

1) Dozvola društvima za upravlјanje investicionim fondovima za osnivanje i upravlјanje investicionim fondovima;

2) Dozvolu na imenovanje članova uprave društva za upravlјanje;

3) Saglasnost na statusne promjene društva za upravlјanje i investicionog fonda;

4) Odobrenja na prenos administrativnih poslova iz člana 23. Zakona o investicionim poslovima na treća lica;

5) Saglasnosti investicionim fondovima na prospekt i statut, kao i na sve naknadne izmjene tih akata;

6) Saglasnost na imenovanje članova nadzornog odbora investicionog fonda;

7) Dozvola društvima za upravlјanje investicionim fondovima za zaklјučenje ugovora o obavlјanju depozitarnih poslova i promjenu banke depozitara;

8) Odobrenja promotivnih informacija o investicionim fondovima i društvima koja njima upravlјaju.

1. **Društvima za upravlјanje investicionim fondovima**, u skladu sa članom 28. Zakona o investicionim fondovima, Komisija izdaje dozvolu za obavlјanje djelatnosti u vezi sa upravlјanjem investicionim fondovima.

Dozvola za osnivanje i upravlјanje investicionim fondovima se odnosi na zatvorene investicione fondove sa javnom ponudom (član 60. Zakona o investicionim fondovima), otvorene investicione fondove sa javnom ponudom (član 87. Zakona o investicionim fondovima), otvorene investicione fondove sa privatnom ponudom (član 123. Zakona o investicionim fondovima), te otvorene alternativne fondove sa privatnom ponudom (član 195. Zakona o investicionim fondovima).

Dozvolu za osnivanje poslovnice društvu za upravlјanje investicionim fondovima Komisija izdaje na osnovu člana 33. i 34. Zakona o investicionim fondovima.

| R. br. | Naziv društva za upravlјanje (DUIF) i investicionih fondova (IF) kojima upravlјaju | | Datum osnivanja  (upis u sudski registar ili u registar kod Komisije)[[14]](#footnote-14) |
| --- | --- | --- | --- |
| 1. | DUIF „Euroinvestment“ a.d. Banja Luka | | 13.09.2000. |
|  | 1. | Otvoreni akcijski investicioni fond „Euroinvestment fond” | 16.05.2002. (PIF)  31.07.2007. (ZIF)  12.10.2018. (OAIF) |
| 2. | Naziv društva: DUIF „Management solutions“ d.o.o. Banja Luka | | 06.08.2008. |
|  | 2. | Otvoreni mješoviti investicioni fond „Balkan Investment fond“ | 26.06.2002. (PIF)  10.09.2007. (ZIF)  12.10.2018. (OMIF) |
|  | 3. | Otvoreni akcijski investicioni fond „Profit plus“ | 22.05.2002. (PIF)  06.06.2007. (ZIF)  21.06.2018. (OAIF) |
|  | 4. | Otvoreni mješoviti investicioni fond „VB fond“ | 19.06.2002. (PIF)  12.07.2007. (ZIF)  21.06.2018. (OMIF) |
|  | 5. | Otvoreni akcijski investicioni fond „Bors invest fond“ | 16.05.2002. (PIF)  27.07.2007. (ZIF)  12.10.2018. (OAIF) |
|  | 6. | Otvoreni akcijski investicioni fond „Aktiva invest fond“ | 21.05.2002. (PIF)  22.08.2007. (ZIF)  12.10.2018. (OAIF) |
|  | 7. | Otvoreni akcijski investicioni fond „VIB fond“ | 22.05.2002. (PIF)  05.10.2007. (ZIF)  12.10.2018. (OAIF) |
|  | 8. | Otvoreni akcijski investicioni fond „MS Global Equity“ | 26.01.2023. (OAIF) |
| 3. | Naziv društva: DUIF „Invest nova“ a.d. Bijelјina | | 01.09.2000. |
|  | 9. | Otvoreni mješoviti investicioni fond „Invest nova“ | 31.05.2002. (PIF)  20.06.2007. (ZIF)  29.09.2017. (OMIF) |
| 4. | Naziv društva: DUIF „Kristal invest“ a.d. Banja Luka | | 08.09.2000. |
|  |  |  |  |
|  | 10. | Otvoreni akcijski investicioni fond „Future fund“ | 20.05.2002. (PIF)  18.06.2007. (ZIF)  17.07.2017. (OAIF) |
|  | 11. | Otvoreni mješoviti investicioni fond „Maximus fund“ | 20.05.2002. (PIF)  18.06.2007. (ZIF)  17.07.2017. (OMIF) |
|  |  |  |  |
| 5. | Naziv društva: DUIF „Polara invest“ a.d. Banja Luka | | 09.10.2000. |
|  | 12. | Otvoreni akcijski investicioni fond Adriatic Balanced | 19.06.2002. (PIF)  21.03.2008. (ZIF)  26.04.2018. (OAIF) |
|  | 13. | Otvoreni akcijski investicioni fond „Jahorina koin“ | 04.11.2002. (PIF)  28.12.2007. (ZIF)  12.10.2018. (OAIF) |
| 6. | Naziv društva: DUIF "WVP Fund Management" a.d. Banja Luka | | 03.06.2019. godine |
|  | 14. | Otvoreni akcijski investicioni fond „WVP Premium“ | 18.09.2019. (OAIF) |
|  | 15. | Otvoreni mješoviti investicioni fond sa javnom ponudom „WVP BALANCED“. | 18.03.2022. (OMIF) |

Tabela 13. Pregled društava za upravlјanje investicionim fondovima i investicionih fondova na dan 31.12.2023. godine

Dozvolu za upravlјanje ima šest društava za upravlјanje. Što se tiče vlasničke strukture društava za upravlјanje, jedno društvo je u vlasništvu jednog stranog pravnog lica, jedno je u vlasništvu jednog domaćeg fizičkog lica, jedno je u vlasništvu stranih pravnih lica, tri društva su u mješovitom vlasništvu domaćih i stranih fizičkih i pravnih lica.

U 2023. godini Komisija je donijela rješenje kojim se DUIF „Management Solutions“ d.o.o. Banja Luka daje dozvole za osnivanje i upravlјanje OAIF „MS Global Equity“. Takođe, Komisija je donijela rješenje kojim se ovom društvu daje dozvole za obavlјanje djelatnosti osnivanja i upravlјanja alternativnim investicionim fondovima te je data saglasnost na izmjene i dopune odluke o osnivanju i izmjene i dopune pravila poslovanja navedenog društva.

U 2023. godini Komisija je donijela rješenje kojim se daje saglasnost na izmjene statuta DUIF „Polara invest“ a.d. Banja Luka. Pored toga, doneseno je rješenje kojim se zahtjev DUIF „WVP Fund Management“ a.d. Banja Luka za obavlјanje dodatnih djelatnosti odbija kao neosnovan. Istom Društvu izdato je rješenje sa nalogom da podnese zahtjev za davanje saglasnosti na izmjene i dopune osnivačkog akta. Doneseno je rješenje kojim navedenom društvu data saglasnost na izmjene ugovora o osnivanju.

U 2023. godini Komisija je donijela rješenje kojim se ZIF „Unioninvest“ a.d. Bijelјina briše iz registra investicionih fondova, zbog likvidacije fonda.

Na poslјednji dan 2023. godine registrovano je ukupno 15 investicionih fondova, svi fondovi su otvoreni investicioni fondovi (10 akcijskih i 5 mješovitih investicionih fondova).

U 2323. godini Komisija je stavila van snage tri rješenja kojima su blokirana glasačka prava i naloženo je brisanje zabrane prava glasa.

1. **Dozvolu** **na imenovanje članova uprave društva za upravlјanje**, Komisija izdaje na osnovu člana 27. Zakona o investicionim fondovima, te prema uslovima i postupku predviđenim Pravilnikom o uslovima i postupku izdavanja dozvole za obavlјanje funkcije člana upravnog odbora društva za upravlјanje investicionim fondovima.

U toku izvještajnog perioda Komisija za hartije od vrijednosti je izdala sedam dozvola za imenovanje člana upravnog odbora društva za upravlјanje investicionim fondovima.

1. **Dozvolu za statusne promjene društvima za upravlјanje investicionim fondovima i investicionim fondovima,** Komisija izdaje u skladu sa odredbama člana 18. Zakona o investicionim fondovima, te Pravilnikom o izdavanju dozvole za poslovanje i statusne promjene društva za upravlјanje investicionim fondovima, koji je novi podzakonski akt u primjeni.

U toku izvještajnog perioda nije bilo postupaka pred Komisijom po ovom osnovu.

1. **Odobrenje na prenos administrativnih poslova iz člana 23. Zakona o investicionim poslovima na treća lica**, Komisija izdaje u skladu sa članom 24. Zakona o investicionim fondovima, a prema postupku propisanom Pravilnikom o postupku i vrsti poslova koje društvo za upravlјanje može prenijeti na treće lice i načinu prenosa poslova upravlјanja investicionim fondom na drugo društvo za upravlјanje.

U dosadašnjem periodu, društva za upravlјanje su na treća lica uglavnom prenosila poslove vođenja poslovnih knjiga i sastavlјanja finansijskih izvještaja. U toku izvještajnog perioda nije bilo takvih zahtjeva.

1. **Saglasnosti investicionim fondovima na prospekt i statut**, kao i na naknadne izmjene tih akata, Komisija izdaje u skladu sa odredbama članova 61, 91, 105, 142. i 217. Zakona o investicionim fondovima, te Pravilnika o uslovima i postupku emisije hartija od vrijednosti.

U 2023. godini donesena su dva rješenja kojima se DUIF „Management Solutions“ d.o.o. Banja Luka daje saglasnost na izmjene i dopune prospekta i statuta otvorenog akcijskog investicionog fonda sa javnom ponudom „BORS INVEST FOND“ i otvorenog akcijskog fonda sa javnom ponudom „VIB FOND“.

1. **Saglasnost na imenovanje članova nadzornog odbora investicionog fonda**, Komisija za hartije od vrijednosti izdaje u skladu sa članom 69. Zakona o investicionim fondovima.

U 2023. godini ovakvih postupaka nije bilo, jer su zatvoreni investicioni fondovi završili proces preoblikovanja te posluju u formi otvorenog investicionog fonda koji nema nadzorni odbor.

1. **Dozvole društvima za upravlјanje investicionim fondovima za zaklјučenje ugovora o obavlјanju depozitarnih poslova,** Komisija izdaje prema odredbama člana 50. Zakona o investicionim fondovima, dok se **dozvola** **za promjenu banke depozitara** izdaje prema odredbama člana 56. Zakona o investicionim fondovima.

U 2023. godini ovakvih postupaka nije bilo.

1. **Odobrenja promotivnih informacija o investicionim fondovima i društvima koja njima upravlјaju**, Komisija za hartije od vrijednosti izdaje na osnovu ovlašćenja iz člana 115. Zakona o investicionim fondovima.

U 2023. godini Komisija je dala saglasnost na promotivni materijal OAIF „MS Global Equity“.

1. **Dozvolu za sticanje kvalifikovanog učešća u društvu za upravlјanje**, Komisija izdaje na osnovu ovlašćenja iz člana 22a. Zakona o investicionim fondovima.

U 2023. godini Komisija je donijela dva rješenja kojima se daje dozvola za sticanje kvalifikovanog učešća u društvima za upravlјanje investicionim fondovima.

Usvojena su tri odgovora na upite u vezi sa poslovanjem DUIF.

1. **Odobrenje otvaranja poslovnice društva za upravlјanje, Komisija izdaje shodno članu 36. stav 2. Zakona o investicionim fondovima.**

U 2023. godini ovakvih postupaka nije bilo.

## Izdavanje dozvola i saglasnosti učesnicima na tržištu u skladu sa Zakonom o faktoringu

U skladu sa Zakonom o faktoringu[[15]](#footnote-15) Komisija za hartije od vrijednosti je nadležna za izdavanje:

1) Dozvole društvima za faktoring za obavlјanje djelatnosti faktoringa;

2) Dozvole na imenovanje članova upravnog odbora društva za faktoring;

3) Dozvole na imenovanje direktora društva za faktoring;

4) Dozvole za sticanje kvalifikovanog učešća, za pravna i fizička lica, u društvu za faktoring;

5) Dozvole za obavlјanje djelatnosti faktoringa putem poslovne jedinice u BiH, a izvan Republike Srpske;

6) Dozvole za obavlјanje djelatnosti faktoringa izvan Republike Srpske;

U 2023. godini data je dozvola za obalјanje djelatnosti faktoringa Društvu za faktoring „Faktoris“ d.o.o. Banja Luka. Pored toga, izdata je dozvola za obavlјanje funkcije direktora Društva i saglasnost na imenovanje tri člana upravnog odbora Društva.

|  |  |  |
| --- | --- | --- |
| Naziv | Broj dozvole | Datum izdavanja |
| Investiciono-razvojna banka Republike Srpske a.d. Banja Luka | 01-UP-51-458-5/21 | 06.09.2021. |
| BIG Faktor a.d. Banja Luka | 01-UP-52-247-1/22 | 23.05.2022. |
| Faktoris d.o.o. Banja Luka | 01-UP-52-227-2/23 | 24.04.2023. |

Tabela 14. Pregled društava za faktoring koji imaju dozvolu na dan 31.12.2023. godine

U 2023. godini usvojena je jedna inicijativa za izmjenu Zakona o faktoringu i jedan stav u vezi sa primjenom člana 38. stav 4. i člana 39. stav 1. tačka 3. Zakona o faktoringu.

U cilјu promocije i razvoja tržišta faktoringa u Republici Srpskoj, svi podnosioci zahtjeva za osnivanje društava za faktoring, koji podnesu zahtjev do 31.12.2023. godine, oslobađaju se od obaveze plaćanja naknada Komisiji za hartije od vrijednosti Republike Srpske, a koje se plaćaju u postupku osnivanja društva za faktoring.

## Ispiti za sticanje zvanja

U skladu sa članom 93. Zakona o tržištu hartija od vrijednosti i odredbama Pravilnika o uslovima i postupku sticanja zvanja i dobijanja dozvole za obavlјanje poslova brokera, investicionog savjetnika i investicionog menadžera[[16]](#footnote-16) Komisija za hartije od vrijednosti organizuje i provodi pripreme i organizuje polaganje stručnih ispita za sticanje zvanja brokera, investicionog savjetnika i investicionog menadžera.

U skladu sa Odlukom o utvrđivanju ispitnih rokova u 2023. godini, ispitni rokovi za polaganje ispita za sticanje zvanja investicionog menadžera, investicionog savjetnika i brokera su organizovani jednom mjesečno. Ispiti su održavani u skladu sa pristiglim prijavama za određeni ispitni rok.

U 2023. godini održan je jedan ispitni rok na kojem je jedan kandidat polagao ispit za sticanje zvanja broker i jedan kandidat polagao ispit za sticanje zvanja investicioni menadžer. Nakon obrade rezultata urađenih testova, utvrđeno je da ispit za sticanje zvanja broker kandidat nije položio ispit, a za sticanje zvanja investicioni mendžer kandidat je položio ispit.

## Evidencija pružalaca usluga povezanih sa virtuelnim valutama

Zakonom o izmjenama i dopunama Zakona o tržištu hartija od vrijednosti koji je objavlјen u Službenom glasniku Republike Srpske dana 05.07.2022. godine,[[17]](#footnote-17) Komisija je određena kao nadležna da vodi evidenciju vršilaca usluga povezanih sa virtuelnim valutama, te da vrši nadzor usklađenosti poslovanja sa zakonom i drugim propisima kojima se uređuje sprečavanje pranja novca i finansiranja terorističkih aktivnosti, da preduzima mjere u vezi sa tim propisima nad licima koja su osnovana u Republici Srpskoj da pružaju usluge povezane sa virtuelnim valutama, kao i nad subjektima sa sjedištem izvan Republike Srpske, a koji putem ogranka pružaju te usluge u Republici Srpskoj,

Komisija ne izdaje dozvolu za rad pružaocima usluga povezanih sa virtuelnim valutama, licima zaposlenim kod pružaoca usluga ne izdaje licencu za obavlјanje tih poslova, ne utvrđuje uslove registracije privrednog društva u pogledu minimalnog osnovnog kapitala za obavlјanje djelatnosti, ne utvrđuje kadrovsku i tehničku opremlјenost pružaoca usluga niti daje saglasnost na akte koje donosi pružalac usluga, već iste evidentira i isklјučivo je nadležna da sprovodi nadzor usklađenosti poslovanja pružalaca usluga povezanih sa virtuelnim valutama sa zakonom i drugim opštim aktima kojim se propisuju obaveze provođenja mjera za sprečavanje pranja novca i finansiranje terorističkih aktivnosti, te da vodi evidenciju pružalaca usluga povezanih sa virtuelnim valutama.

U skladu sa navedenim, u 2023. godini evidentirana su četiri pružaoca usluga povezanih sa virtuelnim valutama, dok je jedan zahtjev, za upis u evidenciju pružalaca usluga povezanih sa virtuelnim valutama kod Komisije, odbačen kao neuredan.

|  |
| --- |
| Naziv |
| „Digital Asset Management“ d.o.o. Banja Luka |
| „Tesla Trade“ d.o.o. Bijelјina |
| „Digital Crypto Exchange“ d.o.o. Banja Luka |
| „Crypto Trading Management Servis“ d.o.o. Banja Luka |

Tabela 15. Pregled pružalaca usluga povezanih sa virtuelnim valutama na dan 31.12.2023. godine

U 2023. godini Komisija je usvojila jedan odgovor na upit u vezi sa registracijom djelatnosti mjenjačnice.

# RAZVOJ I MEĐUNARODNA SARADNJA

U 2023. godini najveći dio aktivnosti Komisije u oblasti razvoja i međunarodne saradnje bile su posvećene:

* praćenju regulative i prakse u djelokrugu rada Komisije,
* praćenju regulative i prakse drugih oblasti koje su direktno ili indirektno vezane za tržište hartija od vrijednosti i/ili aktivnosti Komisije,
* analiziranju i predlaganju rješenja i prijedloga za izmjenu/dopunu postojeće regulative ili prijedloga novih opštih akata Komisije,
* analizi učesnika i (novih) finansijskih instrumenata na tržištu hartija od vrijednosti,
* saradnji sa Međunarodnom organizacijom komisija za hartije od vrijednosti (eng. International Organization of Securities Commissions – IOSCO),
* saradnji sa drugim regulatorima tržišta hartija od vrijednosti – članicama IOSCO-a i saradnji sa potpisnicima IOSCO Međunarodnog memoranduma o razumijevanju (eng. IOSCO Multilateral Memorandum of Understanding – IOSCO MMoU),
* saradnji sa institucijama i organima u zemlјi i inostranstvu
* aktivnostima na harmonizaciji sa propisima Evropske unije i usaglašavanju propisa unutar Bosne i Hercegovine i
* edukaciji učesnika na tržištu hartija od vrijednosti.

Aktivnosti Komisije u dijelu razvoja i međunarodne saradnje mogu se grupisati u tri cjeline:

1) normativne aktivnosti,

2) saradnja sa institucijama i organima u zemlјi i inostranstvu i

3) promocija i edukacija..

## Normativne aktivnosti

Pod normativnim aktivnostima Komisije podrazumijeva se izrada nacrta i prijedloga regulative, u direktnoj ili indirektnoj nadležnosti Komisije, kao što su: zakoni, pravilnici iz nadležnosti Komisije, interni akti Komisije, opšti akti i pravila poslovanja učesnika na tržištu i dr. Glavna aktivnost Komisije na polјu normativnih aktivnosti ogledala se u pripremi prijedloga i donošenju opštih akata iz nadležnosti Komisije.

|  |  |  |
| --- | --- | --- |
| R.  br. | Objava teksta | Datum i broj  Službenog Glasnika |
| 1. | Pravilnik o evidenciji pružalaca usluga povezanih sa virtuelnim valutama | 17.01.2023.  04/23 |
| 2. | Pravilnik o izmjenama Pravilnika o trgovanju hartijama od vrijednosti | 13.02.2023.  13/23 |
| 3. | Pravilnik o adekvatnosti kapitala i likvidnosti brokersko-dilerskog društva | 16.03.2023.  25/23 |
| 4. | Pravilnik o izmjenama i dopunama Pravilnika o obavlјanju kastodi poslova | 16.03.2023.  25/23 |
| 5. | Pravilnik o izmjenama i dopunama Pravilnika o izvještavanju i objavlјivanju informacija o poslovanju sa hartijama od vrijednosti | 16.03.2023.  25/23 |
| 6. | Pravilnik o izmjenama i dopunama Pravilnika o nadzoru nad učesnicima na tržištu hartija od vrijednosti | 16.03.2023.  25/23 |
| 7. | Pravilnik o uslovima i postupku pretvaranja zatvorenog akcionarskog društva u otvoreno, odnosno otvorenog akcionarskog društva u zatvoreno i promjeni pravne forme akcionarskog društva | 27.03.2023.  29/23 |
| 8. | Pravilnik o izmjenama i dopunama Pravilnika o uslovima i postupku emisije hartija od vrijednosti | 27.03.2023.  29/23 |
| 9. | Pravilnik o izmjenama i dopunama Pravilnika o sadržaju, rokovima i obliku izvještavanja društva za faktoring | 06.04.2023.  32/23 |
| 10. | Pravilnik o uslovima i postupku izdavanja odobrenja za sticanje, otuđivanje, prenos i zalaganje akcija Centralnog registra hartija od vrijednosti | 02.08.2023.  69/23 |
| 11. | Pravilnik o dopunama Pravilnika o uslovima i postupku emisije hartija od vrijednosti | 02.08.2023.  69/23 |
| 12. | Uputstvo o formi i sadržaju mišlјenja uprave emitenta o objavlјenoj ponudi za preuzimanje emitenta | 02.08.2023.  69/23 |
| 13. | Pravilnik o uslovima i postupku sticanja zvanja i dobijanja dozvole za obavlјanje poslova brokera, investicionog savjetnika i investicionog menadžera | 04.12.2023.  105/23 |

Tabela 15. Propisi koje je Komisija donijela u 2023. godini

## Saradnja

Saradnja Komisije obuhvata raznovrsne oblike poslovnih kontakata i razmjene informacija sa domaćim, stranim i međunarodnim institucijama, organizacijama, organima vlasti, kao i udruženjima i obrazovnim ustanovama. U prvom redu to je saradnja sa regulatornim organima Republike Srpske (npr. Agencija za bankarstvo, Agencija za osiguranje i sl.), sa organima Vlade Republike Srpske, sa sudovima i tužilaštvima Republike Srpske, sa obrazovnim institucijama, strukovnim udruženjima i sl., ali i saradnja sa institucijama Federacije BiH, zajedničkim organima Bosne i Hercegovine, regulatornim tijelima drugih država, kao i saradnja sa međunarodnim institucijama i asocijacijama.

### Međunarodna saradnja

#### Administrativni sporazum

Komisija je u 2019. godini postala potpisnik Administrativnog sporazuma za prenos ličnih podataka između svakog nadležnog organa Evropskog ekonomskog prostora (EEP) navedenog u Prilogu A i svakog nadležnog organa van Evropskog ekonomskog prostora (EEP) navedenog u Prilogu B[[18]](#footnote-18)-u dalјem tekstu: Administrativni sporazum.

Pod nadležnim organima iz/izvan EEP misli se na institucije/regulatore, članice Međunarodne organizacije komisija za hartije od vrijednosti (eng. International Organization of Securities Commissions – IOSCO), koje su potpisnice IOSCO Međunarodnog memorandum o razumijevanju u vezi s konsultacijama i saradnjom i razmjenom informacija[[19]](#footnote-19) i/iliIOSCOUnaprijeđenog međunarodnog memorandum o razumijevanju u vezi s konsultacijama i saradnjom i razmjenom informacija[[20]](#footnote-20). U Prilogu A je lista ovih institucija/regulatora koje pripadaju EEP, dok je u Prilogu B lista institucije/regulatore izvan EEP.

U maju 2018. godine u Evropskoj uniji je stupila na snagu Uredba o zaštiti ličnih podataka (eng. General Data Protection Regulation – GDPR). Ova uredba može uticati na prenos ličnih podataka između IOSCO članica koje su iz EEP i koje ne pripadaju EEP i potencijalno ometa razmjenu informacija između potpisnica IOSCO MMoU i EMMoU. Jedan mehanizam pod GDPR za prenos ličnih podataka izvan zone EEP je i ovaj administrativni sporazum sa odgovarajućim zaštitnim mehanizmom.

Ovaj administrativni sporazum je ograničen na prenos ličnih podataka između nadležnih organa EEP i nadležnih organa van EEP, u njihovom svojstvu organa javne vlasti, regulatora i/ili nadzornih organa tržišta hartija od vrijednosti i/ili derivata. Nadležni organi se obavezuju na uspostavlјanje odgovarajućih zaštitnih mjera obrade takvih ličnih podataka prilikom izvršavanja svojih regulatornih mandata i odgovornosti.

Specifična namjena ovog administrativnog sporazuma je da omogući zaštitne mjere prenosa ličnih podataka. Nadležni organi imaju regulatorne mandate i odgovornosti koji uklјučuju zaštitu investitora i klijenata i podsticanje integriteta i povjerenja u tržišta hartija od vrijednosti i/ili derivata. Lični podaci se prenose između nadležnih organa kako bi se podržale te odgovornosti i ne prenose se u druge svrhe kao što su marketing ili komercijalni razlozi.

Nadležni organ koji prenosi podatke prenosi lične podatke samo u zakonitu i preciziranu svrhu pružanja pomoći nadležnom organu koji prima podatke, kako bi isti ostvario svoj regulatorni mandat i odgovornosti, koje uklјučuju regulisanje, upravlјanje, nadziranje, izvršavanje i obezbjeđivanje usklađenosti sa zakonima koji regulišu hartije od vrijednosti i derivate u njihovoj jurisdikciji. Nadležni organ koji prima podatke neće dalјe obrađivati lične podatke na način koji nije u skladu sa ovom svrhom, niti u svrhu koja može biti navedena u bilo kojem zahtjevu za informacijom.

Nazivi potpisnica Administrativnog sporazuma objavlјeni su na internet stranici IOSCO.

#### Međunarodni memorandum o razumijevanju - IOSCO MMoU

IOSCO MMoU (čiji je Komisija potpisnik od oktobra 2009. godine, kao jedan od 124 regulatora tržišta hartija od vrijednosti u svijetu) je obezbijedio regulatorima tržišta hartija od vrijednosti važno sredstvo za borbu protiv prekogranične prevare i zloupotrebe tržišta. Ovaj dokument je široko podržan i međunarodno priznat, uklјučujući i od strane G20.

Jačanje saradnje u provođenju zakonskih propisa vezanih za tržište kapitala, je kritična tačka u borbi protiv finansijskog kriminala koji ne poznaje granice. U globalnom finansijskom okruženju, učešće svake komisije za hartije od vrijednosti u ovoj mreži je od vitalnog značaja da bi se na efektan način borili protiv kršenja zakonskih propisa vezanih za transakcije hartijama od vrijednosti u cijelom svijetu i protiv prevara vezanih za tržište hartija od vrijednosti.

#### Unaprijeđeni međunarodni memorandum o razumijevanju - IOSCO EMMoU

U poslјednjih nekoliko godina tržišta kapitala su prošla kroz suštinske promjene vođene napretkom tehnologije. Te promjene istovremeno predstavlјaju nove izazove za regulatore, što je i razlog za ideju o novom Unaprijeđenom međunarodnom memorandumu o razumijevanju (IOSCO EMMoU). Cilј unapređenja MMoU je da se poveća nadležnost koju već daje MMoU, kako bi se obuhvatile i promjene u finansijskoj industriji koje su nastale nakon što je uspostavlјen MMoU.

Za IOSCO je od klјučne važnosti da njeguje i štiti međunarodnu saradnju tako što će osigurati da međunarodni standardi saradnje budu stalno aktuelni. IOSCO EMMoU je kreiran kao standard koji posebno obuhvata dodatne klјučne nadležnosti koje pomažu regulatorima u svakodnevnim aktivnostima, a koji prihvata nove izazove kreirane tehnološkim napretkom. Time se regulatorima obezbjeđuju efikasno sprovođenje i međunarodna saradnja u regulisanju tržišta hartija od vrijednosti. Sveobuhvatni cilј stvaranja IOSCO MMoU je podizanje i pobolјšanje međunarodnog regulatornog standarda.

Razlika između IOSCO EMMoU i MMoU je u obimu pomoći koju pruža ili traži potpisnica EMMoU, odnosno vrsti pomoći i informacija koje se traže, odnosno pružaju.

U 2018. godini Komisija je održala nekoliko radnih i konsultativnih sastanaka u vezi s odlukom o sticanju statusa potpisnice EMMoU. Razmatrane su mogućnosti podnošenja zahtjeva za sticanje statusa potpisnice IOSCO EMMoU u skladu sa svim tzv. ACFIT nadležnostima ili sa dijelom nadležnosti odnosno tzv. ACF nadležnostima. ACFIT nadležnosti obuhvataju slјedeća ovlašćenja:

1. Dobiti revizorske izvještaje;
2. Prinuditi (prisiliti) prisustvo stranke za svjedočenje (tako što će moći da primijene sankcije u slučaju nepostupanja);
3. Pomoći i obezbijediti informacije drugom regulatoru kako da zamrzne sredstva;
4. Dobiti evidenciju od postojećih internet operatera (ne uklјučujući sadržaj komunikacija), uklјučujući uz pomoć tužioca, suda ili drugog,
5. Dobiti postojeću telefonsku evidenciju (ne uklјučujući sadržaja) od operatera telekomunikacija, uklјučujući uz pomoć suda, tužioca ili drugog organa;
6. Dobiti telefonsku evidencije ili drugu elektronsku komunikaciju (uklјučujući sadržaj komunikacija) koju čuva ili održava firma u nadležnosti regulatora od kojeg se traže informacije.

Nakon donošenja konačnih procedura, upitnika i pojašnjenja vezanih za praćenje aktivnosti u vezi s IOSCO EMMoU od strane IOSCO, dodatnih analiza zakonskih i podzakonskih propisa, te procjena ovlašćenja Komisije i mogućnosti saradnje sa nosiocima informacija koje su predmet EMMoU, odlučeno je da se preduzmu neophodne aktivnosti na provjeri mogućnosti da Komisija ispuni sve uslove - navedene ACFIT nadležnosti.

Aktivnosti na pripremi zahtjeva za sticanje statusa potpisnice IOSCO EMMoU, upitnika i prateće dokumentacije okončane su u junu 2019. godine kada je isti zvanično podnesen IOSCO-u. Komisija je, u toku 2020. godine, prošla kroz različite faze veoma zahtjevne procedure provjere aplikacije, dostavlјene dokumentacije i regulative kojom se dokazuju ovlašćenja, odnosno nadležnosti Komisije. Komisija je u 2020. godini završila ovu zahtjevnu proceduru.

Dana 12.04.2021. Komisija je na internet stranici IOSCO dodata na listu potpisnica IOSCO EMMoU. Sticanjem statusa potpisnice IOSCO EMMoU, Komisija za hartije od vrijednosti postaje jedna od 11 regulatora koje su, do sada, ispunile sve uslove i potpisale IOSCO EMMoU na Listi A.1 (regulatori koji imaju sva ACFIT ovlašćenja/nadležnosti)[[21]](#footnote-21). Time je Komisija dobila još jednu potvrdu da, kao regulator tržišta kapitala u Republici Srpskoj, postupa u skladu sa međunarodnim principima i pravilima i najvišim svjetskim standardima IOSCO.

### Promocija i edukacija

U izvještajnom periodu najveći dio aktivnosti u oblasti promocije i edukacije odnosi se na tumačenja zakonskih i podzakonskih propisa, te odgovore na upite kako ovlašćenim učesnicima na tržištu kapitala tako i drugim domaćim i stranim pravnim i fizičkim licima. Upiti su se odnosili na različite zakonske i podzakonske propise, aktivnosti i nadležnosti Komisije, različite teme ili oblasti, te su pokrivene brojne teme, direktno ili indirektno vezane za tržište hartija od vrijednosti. Zahtjevi za tumačenje ili primjenu propisa su se najčešće odnosili na Zakon o investicionim fondovima, podzakonske akte iz nadležnosti Komisije, Zakon o tržištu hartija od vrijednosti i Zakon o privrednim društvima.

# NADZOR NAD UČESNICIMA NA TRŽIŠTU HARTIJA OD VRIJEDNOSTI

Prema odredbama Zakona o tržištu[[22]](#footnote-22), Komisija vrši nadzor nad licima kojima daje dozvolu za obavlјanje poslova i emitentima hartija od vrijednosti u postupku emisije, te nalaže mjere za otklanjanje utvrđenih nezakonitosti i nepravilnosti. Komisija je, takođe prema odredbama Zakona o tržištu[[23]](#footnote-23), a i prema odredbama Zakona o sprečavanju pranja novca i finansiranja terorističkih aktivnosti[[24]](#footnote-24) ovlašćena da vrši nadzor i preduzima potrebne mjere u vezi sa sprečavanjem pranja novca i finansiranja terorističkih aktivnosti nad licima kojima daje dozvolu za obavlјanje poslova.

Prema odredbama Zakona o investicionim fondovima[[25]](#footnote-25), Komisija je ovlašćena da obavlјa redovni i vanredni nadzor zatvorenih i otvorenih investicionih fondova, društava za upravlјanje fondovima, zastupnika u prodaji udjela ili akcija, banke depozitara i svakog drugog lica koje obavlјa posao za koji je odgovorno neko od ovih lica. Komisija provodi kontrolne i nadzorne aktivnosti nad svim učesnicima na tržištu hartija od vrijednosti, sa cilјem da se osigura efikasno funkcionisanje tržišta hartija od vrijednosti.

Prema Pravilniku o nadzoru nad učesnicima na tržištu hartija od vrijednosti (u dalјem tekstu: Pravilnik o nadzoru)[[26]](#footnote-26), pod nadzorom koji provodi Komisija podrazumijeva se nadzor nad primjenom Zakona o tržištu, Zakona o investicionim fondovima, Zakona o preuzimanju akcionarskih društava i Zakona o sprečavanju pranja novca i finansiranja terorističkih aktivnosti, te propisa donesenih na osnovu tih zakona, od strane učesnika na tržištu hartija od vrijednosti.

Pod učesnicima na tržištu hartija od vrijednosti u smislu Pravilnika o nadzoru smatraju se: berzanski posrednici, kastodi banke, društva za upravlјanje investicionim fondovima, investicioni fondovi i banke depozitari, berza i druga uređena javna tržišta, Centralni registar hartija od vrijednosti, emitenti hartija od vrijednosti u vezi sa emisijama hartija od vrijednosti, upisima u Registar emitenata hartija od vrijednosti i objavlјivanjem finansijskih i drugih propisanih izvještaja, lica koja imaju dozvolu za obavlјanje poslova brokera, investicionih savjetnika i investicionih menadžera, sticaoci i učesnici u postupku preuzimanja i drugi učesnici u smislu odredaba zakona kojim se uređuje preuzimanje akcionarskih društava, prodavci, kupci, drugi sticaoci hartija od vrijednosti i druga lica koja učestvuju na tržištu hartija od vrijednosti[[27]](#footnote-27). Pod učesnicima na tržištu hartija od vrijednosti smatraju se i lica koja imaju kvalifikovano učešće, izuzev Republike Srpske i druga lica koja se smatraju povezanim s nadziranim licem u smislu odredbi zakona kojima se uređuje poslovanje privrednih društava, tržište hartija od vrijednosti, poslovanje investicionih fondova i preuzimanje akcionarskih društava[[28]](#footnote-28).

Pored navedenih učesnika, Komisija je ovlašćena da vrši:

* nadzor nad radom društva za faktoring, te
* nadzor nad usklađenosti poslovanja sa zakonom i drugim propisima kojima se uređuje sprečavanje pranja novca i finansiranja terorističkih aktivnosti, da preduzima mjere u vezi sa tim propisima nad licima koja su osnovana u Republici Srpskoj da pružaju usluge povezane sa virtuelnim valutama, kao i nad subjektima sa sjedištem izvan Republike Srpske, a koji putem ogranka pružaju te usluge u Republici Srpskoj.

Nadzor koji provodi Komisija može da bude kontinuiran, redovan i vanredan[[29]](#footnote-29). U kontinuiranom nadzoru stalno se prati ponašanje učesnika na tržištu hartija od vrijednosti i proučava stanje i kretanje na tržištu hartija od vrijednosti[[30]](#footnote-30), a provodi se prikuplјanjem, pregledom, analizom i provjerom izvještaja, obavještenja i dokumentacije koje su nadzirana lica dužna da dostavlјaju Komisiji u propisanim rokovima putem elektronskog prikuplјanja informacija (EPI) ili na drugi način, praćenjem, prikuplјanjem i provjerom dokumentacije dobijene od učesnika na tržištu hartija od vrijednosti na poseban zahtjev Komisije, svakodnevnim praćenjem trgovanja hartijama od vrijednosti na berzi u realnom vremenu putem nadzorne stanice i analizom aktiviranih signala, kao i praćenjem, prikuplјanjem i provjerom podataka i saznanja iz drugih izvora[[31]](#footnote-31). Redovan nadzor vrši se nad ovlašćenim učesnicima na tržištu hartija od vrijednosti u skladu sa posebnim planom redovnog nadzora, za svaku godinu, koji usvaja Komisija[[32]](#footnote-32), a vanredan nadzor vrši se na osnovu indicija o mogućem kršenju zakona i drugih propisa[[33]](#footnote-33), a po sopstvenoj inicijativi Komisije, na zahtjev nadležnog državnog organa ili stranog regulatornog organa ili po prijavi drugih lica (vlasnika hartija od vrijednosti, potencijalnih investitora u hartije od vrijednosti, učesnika na tržištu hartija od vrijednosti i sl.), uklјučujući i anonimne prijave[[34]](#footnote-34).

S obzirom na način provođenja, nadzor može da bude posredan i neposredan; posredan nadzor provodi se u sjedištu Komisije prikuplјanjem, pregledom, analizom i provjerom izvještaja, obavještenja, dokumentacije i podataka; neposredan nadzor provodi se u prostorijama nadziranog lica ili pravnog lica s kojim je nadzirano lice direktno ili indirektno, povezano poslovno, upravlјački ili kapitalom, uzimanjem izjava i izjašnjenja i uvidom u poslovnu dokumentaciju i isprave, poslovne knjige, registre i evidencije bez obzira na to da li se vode u materijalnom ili elektronskom obliku, te elektronska i druga sredstva komunikacije instalirana kod nadziranog lica, kao i uzimanjem izjava i izjašnjenja u sjedištu Komisije[[35]](#footnote-35).

U obavlјanju nadzornih ovlašćenja, Komisija je u toku 2023. godine usvojila četrnaest izvještaja kontinuiranih nadzora u skladu sa članom 11. stav 2. Pravilnika o nadzoru, i to jedan izvještaj kontinuiranog nadzora nad trgovanjem akcijama jednog emitenta, dvanaest izvještaja kontinuiranih nadzora sa predmetom analiza mjesečnog trgovanja i stanja na Banjalučkoj berzi, te jedan izvještaj kontinuiranog nadzora poslovanja svih ovlašćenih učesnika na tržištu hartija od vrijednosti.

U toku 2023. godine okončan je jedan postupaka redovnog nadzora koji je pokrenut u 2022. godini, i to nad jednim društvom za upravlјanje u dijelu poštovanja zakonskih i drugih propisa i internih akata, a koji se odnosi na sprečavanja pranja novca i finansiranje terorističkih aktivnosti. U toku izvještajnog perioda pokrenuto je i okončano sedam redovnih nadzora, i to nad tri kastodi banke u dijelu poštovanja zakonskih i drugih propisa i internih akata, a koji se odnosi na sprečavanja pranja novca i finansiranje terorističkih aktivnosti, i nad dva društva za faktoring u dijelu poštovanja zakonskih i drugih propisa koji se odnose na obavezu dostavlјanja izvještaja Komisiji za hartije od vrijednosti Republike Srpske i njihove ispravnosti. Takođe, u 2023. godini pokrenuta su i okončana dva redovna nadzora nad Centralnim registrom hartija od vrijednosti i to jedan redovan nadzor u dijelu prenosa hartija od vrijednosti po osnovu ugovora, sudskih odluka i odluka drugih državnih organa, te jedan redovan nadzor u obavlјanju poslova depozitara u dijelu izvršavanje naloga društava za upravlјanje investicionim fondovima priliko sticanja imovine za račun fondova.

U toku 2023. godine pokrenut je i okončan jedan vanredni nadzor nad Centralnim registrom hartija od vrijednosti čiji je predmet bio prenos hartija od vrijednosti jednog emitenta.

|  |  |
| --- | --- |
| Predmet nadzora/učesnici na tržištu | Broj nadzora |
| Trgovanje hartijama od vrijednosti emitenata | 1 |
| Analiza mjesečnog trgovanja i stanja na Banjalučkoj berzi | 12 |
| Berzanski posrednici | - |
| Društva za upravlјanje | 1 |
| Poslovanje ovlašćenih učesnika na tržištu hartija od vrijednosti | 1 |
| Kastodi banke | 3 |
| Banke depozitari (uklјučujući Centralni registar kao depozitara) | 1 |
| Centralni registar hartija od vrijednosti | 2 |
| Banjalučka berza | - |
| Društva za faktoring | 2 |
| UKUPNO | 23 |

**Tabela 17.** Nadzorne aktivnosti prema predmetu nadzora/učesnicima na tržištu u 2023. godini

Slika 2. Nadzorne aktivnosti prema učesnicima na tržištu u 2023. godini

Prema vrsti nadzora, u toku 2023. godine vođeno je četrnaest kontinuiranih nadzora, osam redovnih nadzora i jedan vanredni nadzor.

Slika 3. Nadzorne aktivnosti prema vrsti nadzora u 2023. godini

Kada utvrdi nezakonitosti i nepravilnosti kojima se ugrožava funkcionisanje tržišta kapitala u cjelini, položaj pojedinih učesnika na tržištu kapitala ili postoji mogućnost nanošenja značajnije štete, Komisija je Zakonom o tržištu ovlašćena na preduzimanje neke od propisanih nadzornih mjera[[36]](#footnote-36). U slučaju utvrđenih nezakonitosti i nepravilnosti Komisija rješenjem nalaže preduzimanje radnji koje doprinose uspostavlјanju zakonitosti i usklađivanju rada sa zakonima i drugim propisima, odnosno izriče odgovarajuću mjeru propisanu Zakonom o tržištu i drugim zakonima[[37]](#footnote-37), a u slučajevima kršenja propisa ili u slučajevima kada je neizvjestan nastavak poslovanja nadziranog lica, rješenjem Komisije mogu se naložiti određene posebne mjere[[38]](#footnote-38).

Komisija je u toku 2023. godine izrekla jednu mjeru u okviru svojih ovlašćenja iz člana 265. Zakona o tržištu hartija od vrijednosti, a koja se odnosi na otklanjanje utvrđenih nezakonitosti i nepravilnosti u postupku vanrednog nadzora, te je vezi sa istim postupkom u izvještajnom periodu izrekla jednu mjere u okviru svojih ovlašćenja iz člana 266. Zakona o tržištu hartija od vrijednosti zbog kršenja odredbi Zakona o tržištu hartija od vrijednosti.

# EDUKACIJA

Prisustvom seminarima, konferencijama i okruglim stolovima izvršena je dalјa edukacija i specijalizacija članova i stručnih saradnika Komisije po pojedinim oblastima.

|  |  |  |  |  |
| --- | --- | --- | --- | --- |
| R.  br. | Aktivnosti | Teme | Organizator | Predavač |
| 1. | SAVJETOVANјE IZ  JAVNIH NABAVKI  17.2.2023. HOTEL „JELENA“ - BANјA LUKA | Odgovornost ugovornih organa i ponuđača u procesu realizacije, novine u javnim nabavkama, primjeri dobre i loše prakse | APKE - Agencija za pravni konsalting i edukaciju Sarajevo | - Nataša Golić Član URŽ-a, certificirani trener Agencije za javne nabavke BiH  -Dražen Vidaković, dipl.iur. Agencija za javne nabavke BiH  -Kemal Muhamedović, dipl. oec |
| 2. | Webex webinar: SEC’s Virtual International Institute for 2023  23.03.2023.godine | Crypto Asset Market Developments | U.S. Securities and Exchange Commission (SEC) | Valerie A. Szczepanik, Director of the Strategic Hub for Innovation and Financial Technology |
| 3. | Savjetovanje iz Javnih nabavki  Baška Voda 12.-14.04.2023.godine | Zakon o izmjena I dopunama Zakona o javnim nabavkama  Ciklus nabavke  Rješavanje problema prikaza ZJN  Izmjene u ostalim postupcima nabavki  Pravna zaštita u postupcima javnih nabavki | Kventum – Poslovno edukativni centar | **Josip Lipovac,-Međunarodni master upravlјanja javnim nabavkama**  **Ivana Grgić,-Ovlašćeni predavač za javne nabavke u BiH**  **Bojana Ždrale,-Ovlašteni predavač za javne nabavke** |
| 4. | Jahorina ekonomski forum 26.04-28.04.2023 | Otvoreni Balkan, Energetska tranzicija, Tržište nekretnina, Inflacija, Sport kao brend, Digitalizacija u osiguranju, Pametni gradovi itd. | Privredna komora Banja Luka | Predstavnici privrede, lokalne samouprave, državnih institucija iz BiH i zemalјa okruženja |
| 5. | XV Forumu SPN, FTA i borba protiv korupcije,  26. i 27.04.2023. | PRIJETNјE OD PRANјE NOVCA, FINANSIRANјA TERORISTIČKIH AKTIVNOSTI I KORUPCIJA  Nova nacionalna procjena rizika i akcioni plan  Novi Zakon o SPN i FTA  Utvrđeno stanje u nadzoru subjekata u bankarskom sektoru vezano za SPN i FTA – preporuke za unapređenje aktuelne normativne uređenosti i praksi  Reguliranje virtualne imovine  Porezne prevare i evazija poreza u svjetlu PN i FTA  TIPOLOGIJE PRANјA NOVCA I FINANSIRANјA TERORISTIČKIH AKTIVNOSTI | REVICON | Edin Jahić  Faris Bogunić  Bilјana Jovetić Bušinoska  Šerif Isović |
| 6. | Centar za unapređenje korporativnog upravlјanja,  26.05.2023. god u 11.00 časova | PRAKTIČNA PRIMJENA  PROPISA O KANCELARIJSKOM I ARHIVSKOM POSLOVANјU | Univerzitet za poslovne studije, Banja Luka | Predavač: Prof. dr Milica Tepšić |
| 7. | Hotel “Bosna”, Kristalna sala  30.05.2023 | Bankarski sektor u doba neizvjesnosti - kako dalјe;  Uloga investicionih fondova na tržištu kapitala  Fintech-3 u 1, produktivnost, sigurnost i zadovolјstvo klijenta?  Poslovanje mikrokreditnih organizacija u kompleksnom ekonomsko-političkom okruženju-mogući pravci razvoja!  Nekretnine - sigurna luka ili (pre)naduvani balon  Regulatorni okvir tržišta nekretnina - može li bolјe?  Panel predstavnika udruženja za promet nekretninama iz regiona | Bam consult d.o.o. Banja Luka  Dday konferenciji u Banja Luci | SrđanŠuput  Ognjen Mihajlović  Miloš Grujić  Elma Zukić  Ervin Pašanović  Nenad Đorđević  Slaviša Pešić |
| 8. | Online predavanje  08.06.2023 | ESMA Training on Money Market Fund (MMF) Regulation | ESMA | Emmanuel Doumas  William Paris and Massimo Ferrari |
| 9. | Online predavanje  28.06.2023 | Uputstva za popunjavanje upitnika u vezi sa principima 6 I 7 | IOSCO | Sharon Kelly |
| 10. | Official Posting: IOSCO Bulletins   Email sent by: IOSCO General Secretariat | Rethinking Enforcement Approaches in a Digitized Securities Industry  A machine learning approach to support decision in insider trading detection  Open Source Intelligence (OSINT) - Tips and Tricks for Online Investigations | IOSCO | Supervision experts from different countries (Yusuf Campar, Molly Choucair…) |
| 11. | Kurs u Beču  18.09.2023. – 29.09.2023. godine | Pravila finansijskog sektora | Joint Vienna Institute | Luiza Zaforlin  Laurent Millischer  Rasool Zandvakil |
| 12 | Seminar | Razvoj tržišta domaćih dužničkih instrumenata (Domestic debt market development) | MMF, JVI | Miriam Tamene, Cesar Arias, Robert T. Andreoli Jr, Joanne Perez |
| 13. | DORS 2023,  19. i 20. oktobar Etno sela Stanišići u Bijelјini. | Izazovi u sektoru osiguranja u doba globalne neizvjesnosti”, | Privredna komora Republike Srpske | Bojan Popović  Valentino Janković  Siniša Kurteš  Borislav Doder  Milenko Mišanovićž |
| 14. | 3. Investiciona konferenciji IRB RS „Invest Srpska 2023“ | Investicije i kako do novih investitora  Izazovi i potrebe finansiranja izvoza  Lokalne zajednice – pravo mjesto za ulaganje  Komparativne prednosti domaćeg izvoza | IRB RS |  |
| 15. | Hotel Courtyard by Marriott u Banjaluci, u ponedjelјak 27. novembra 2023. godine u 12 časova | Statistika novog doba | Republički zavod za statistiku | * Zora Vidović * Vesna Ćužić * Branko Josipović * Jasmin Komić |
| 16. | CEO SUMMIT BEOGRAD  01.decembar 2023.godine  Sava Centar | Samit privrednih lidera | Bam Consult | Ambasador SAD Nj.E.Kristofer Hil  Aleksandar Kostić  Miloš Starović  Nikola Vuletić  Dejan Bodiroga  Marko Čadež |
| 17. | Primjena propisa o sprečavanju pranja novca i finansiranja terorističkih aktivnosti u sektoru hartija od vrijednosti, faktoringa, usluga povezanih sa virtuelnim valutama, osiguranja i mikrokreditnih organizacija  (Webinar, 18.12.2023. godine u 10 časova | * Novi Zakon o SPN/FTA: Šta nam donosi novi Zakon? Šta se očekuje od nadzornih organa i obveznika nakon usvajanja novog Zakona o SPN/FTA? * Evaluaciju MONEYVAL-a - obaveze nadzornih organa i obveznika u ovom procesu * Dopunu procjene rizika PN/FTA i Akcioni plan - sektor hartija od vrijednosti, faktoring, usluga povezanih sa virtuelnim valutama, osiguranja i mikrokreditne organizacije (prijetnje i ranjivost sistema), * Pranje novca u BiH povezano sa virtuelnom imovinom, * Restriktivne mjere,   Tipologije pranja novca i studije slučaja u vezi sa hartija od vrijednosti, faktoringom, uslugama povezanih sa virtuelnim valutama osiguranjem i mikrokreditnim sektorom. | * Komisija za hartije od vrijednosti Republike Srpske, * Agencija za osiguranje Republike Srpske i   Agencija za bankarstvo Republike Srpske | * Rajko Ćuk, Ministarstvo unutrašnjih poslova Republike Srpske, * Borislav Čvoro, Državna agencija za istrage i zaštitu -SIPA i   Nikola Šlјivar, Uprava za indirektno oporezivanje Bosne i Hercegovine |

Tabela 18. Pregled edukativnih aktivnosti Komisije u 2023. godini

Izlaganjem radova i putem kontakata se učesnicima na navedenim skupovima, predstavnici Komisije afirmisali su tržište hartija od vrijednosti Republike Srpske sa cilјem privlačenja stranih investitora kroz ovaj oblik investicionih ulaganja.

1. „Službeni glasnik Republike Srpske“ br. 92/06, 34/09, 30/12, 59/13, 108/13, 4/17 , 63/21, 11/22 i 63/22. [↑](#footnote-ref-1)
2. „Službeni glasnik Republike Srpske“ br. 99/21, 14/22, 81/22, 29/23 i 69/23. [↑](#footnote-ref-2)
3. „Službeni glasnik Republike Srpske“ br. 60/12, 111/12, 50/14, 103/20 i 99/21. [↑](#footnote-ref-3)
4. U 2020. godini Pravilnik je promijenjen u dijelu koji se tiče usaglašavanja sa Pravilnikom o uslovima i postupku emisije hartija od vrijednosti u dijelu koji se tiče dokumentacije koja se objavlјuje u postupku emisije hartija od vrijednosti, kao značajni događaj, te u smislu dopune značajnih događaja. [↑](#footnote-ref-4)
5. Izmjenom člana 309. stav 1. Zakona o privrednim društvima („Službeni glasnik Republike Srpske“, broj 17/23) obavezan je upravni odbor i onih otvorenih akcionarskog društva čije akcije nisu uvrštene na službeno berzansko tržište da donesu svoj pisani kodeks ponašanja ili prihvate standarde korporativnog upravlјanja koje donosi Komisija za hartije od vrijednosti Republike Srpske. [↑](#footnote-ref-5)
6. „Službeni glasnik Republike Srpske“ br. 94/15 i 78/20. [↑](#footnote-ref-6)
7. „Službeni glasnik Republike Srpske“ br. 65/08, 92/09 i 59/13. [↑](#footnote-ref-7)
8. Uz dva izuzetka, od kojih je jedno društvo i dalјe sa jednim vlasnikom. [↑](#footnote-ref-8)
9. „Službeni glasnik Republike Srpske“ br. 127/08, 58/09, 100/11, 67/13, 100/17, 82/19 i 17/23. [↑](#footnote-ref-9)
10. „Službeni glasnik Republike Srpske“ broj 29/23. [↑](#footnote-ref-10)
11. „Službeni glasnik Republike Srpske“ br. 67/12, 5/13, 32/16 i 99/21. [↑](#footnote-ref-11)
12. „Službeni glasnik Republike Srpske“ br. 119/06, 26/07, 15/18 i 03/22. [↑](#footnote-ref-12)
13. „Službeni glasnik Republike Srpske“ br. 119/06, 17/08 i 15/18. [↑](#footnote-ref-13)
14. Oznaka PIF je skraćenica za privatizacioni investicioni fond, oznaka ZIF je skraćenica za zatvoreni investicioni fond, oznaka OAIF je skraćenica za otvoreni akcijski investicioni fond, oznaka OMIF je skraćenica za otvoreni mješoviti investicioni fond. [↑](#footnote-ref-14)
15. „Službeni glasnik Republike Srpske“ br. 123/20 i 26/21. [↑](#footnote-ref-15)
16. „Službeni glasnik Republike Srpske“ broj 105/23. [↑](#footnote-ref-16)
17. „Službeni glasnik Republike Srpske“ broj 63/22. [↑](#footnote-ref-17)
18. Administrative arrangement for the transfer of personal data between Each of the European Economic Area (“EEA”) Authorities set out in Appendix A and Each of the non-EEA Authorities set out in Appendix B. [↑](#footnote-ref-18)
19. IOSCO Multilateral Memorandum of Understanding Concerning Consultation and Cooperation and Exchange of Information (IOSCO MMoU). [↑](#footnote-ref-19)
20. IOSCO Enhanced Multilateral Memorandum of Understanding Concerning Consultation and Cooperation and Exchange of Information (IOSCO EMMoU). [↑](#footnote-ref-20)
21. Na kraju 2023. godine ova lista je povećana na 17 regulatora. [↑](#footnote-ref-21)
22. Član 260. tačka d) Zakona o tržištu. [↑](#footnote-ref-22)
23. Član 260. tačka đ) Zakona o tržištu. [↑](#footnote-ref-23)
24. Član 80. stav 1. tačka h) Zakona o sprečavanju pranja novca i finansiranja terorističkih aktivnosti („Službeni glasnik BiH“, broj 47/14 i 10/16). [↑](#footnote-ref-24)
25. Član 227. stav 1. Zakona o investicionim fondovima. [↑](#footnote-ref-25)
26. Član 3. Pravilnika o nadzoru nad učesnicima na tržištu hartija od vrijednosti (Službeni glasnik Republike Srpske broj 98/14, 77/17 i 25/23). [↑](#footnote-ref-26)
27. Član 2. stav 1. Pravilnika o nadzoru. [↑](#footnote-ref-27)
28. Član 2. st. 2. i 3. Pravilnika o nadzoru. [↑](#footnote-ref-28)
29. Član 7. stav 1. Pravilnika o nadzoru. [↑](#footnote-ref-29)
30. Član 7. stav 2. Pravilnika o nadzoru. [↑](#footnote-ref-30)
31. Član 9. stav 1. Pravilnika o nadzoru. [↑](#footnote-ref-31)
32. Član 7. stav 3. Pravilnika o nadzoru. [↑](#footnote-ref-32)
33. Član 7. stav 4. Pravilnika o nadzoru. [↑](#footnote-ref-33)
34. Član 4. stav 1. Pravilnika o nadzoru. [↑](#footnote-ref-34)
35. Član 7. st. 5. do 7. Pravilnika o nadzoru. [↑](#footnote-ref-35)
36. Član 266. Zakona o tržištu. [↑](#footnote-ref-36)
37. Član 265. stav 2. Zakona o tržištu. [↑](#footnote-ref-37)
38. Član 267. stav 1. Zakona o tržištu. [↑](#footnote-ref-38)