

**REPUBLIKA SRPSKA**

**VLADA**

**MINISTARSTVO PRIVREDE I PREDUZETNIŠTVA**

|  |
| --- |
| Trg Republike Srpske 1, Banja Luka, tel.: 051/338-642, faks: 051/338-847; e-mail: mpp@mpp.vladars.rs; www.vladars.rs |

Broj:

Datum: 18. jul 2024. godine

Ministarstvo privrede i preduzetništva, postupajući u skladu sa članom 198. stav 4. Poslovnika Narodne skupštine Republike Srpske („Službeni glasnik Republike Srpske“, broj 66/20), a u vezi sa Zaklјučkom Narodne skupštine Republike Srpske broj: 02/1-021-281/24 sa Osme redovne sjednice, održane dana 14. marta 2024. godine, a nakon sprovedene javne rasprave o Nacrtu zakona o samostalnim preduzetnicima, dostavlјa

**IZVJEŠTAJ**

**O REZULTATIMA JAVNE RASPRAVE O NACRTU ZAKONA O**

**SAMOSTALNIM PREDUZETNICIMA**

Narodna skupština Republike Srpske je na Osmoj redovnoj sjednici, održanoj od 12. do 14. marta 2024. godine, usvojila Nacrt zakona o samostalnim preduzetnicima i donijela Zaklјučak broj: 02/1-021-281/24 od 14. marta 2024. godine, koji je objavlјen u „Službenom glasniku Republike Srpske“, broj 24/24. Ovim zaklјučkom odlučeno je da se Nacrt zakona o samostalnim preduzetnicima uputi na javnu raspravu jer se navedenim nacrtom zakona uređuju pitanja koja su od posebnog značaja za građane i o kojima je neophodno da se konsultuju organi, organizacije, naučne i stručne institucije i zainteresovani građani.

Istim zaklјučkom zaduženo je Ministarstvo privrede i preduzetništva da u roku od 30 dana organizuje i sprovede javnu raspravu o navedenom nacrtu zakona i uz tekst Prijedloga zakona Narodnoj skupštini dostavi izvještaj o rezultatima javne rasprave sa mišlјenjima i prijedlozima iznesenim u toj raspravi.

U organizaciji Ministarstva privrede i preduzetništva javna rasprava o Nacrtu zakona o samostalnim preduzetnicima sprovedena je u šest gradova:

1. Grad Trebinje – 27. mart 2024. godine, sala Skupštine grada, Vuka Karadžića 2, a na raspravi je prisustvovalo 14 učesnika,
2. Grad Istočno Sarajevo – 28. mart 2024. godine, sala Skupštine grada, Stefana Nemanje 14, a na raspravi je prisustvovalo 19 učesnika,
3. Grad Doboj – 4. april 2024. godine, zgrada Slobomir P Univerziteta, Svetog Save 1, a na raspravi je prisustvovalo 20 učesnika,
4. Grad Bijelјina – 5. april 2024. godine, sala Skupštine, Trg kralјa Petra I Karađorđevića, a na raspravi su prisustvovala 22 učesnika,
5. Grad Prijedor – 8. april 2024. godine, sala Skupštine, Trg Oslobođenja 1, a na raspravi su prisustvovala 22 učesnika i
6. Grad Banja Luka – 10. april 2024. godine, sala Privredne komore Republike Srpske, a na raspravi su prisustvovala 52 učesnika.

Na javnoj raspravi učestvovali su: predstavnici registracionih, inspekcijskih i poreskih organa, Zanatsko-preduzetničke komore Republike Srpske i samostalni preduzetnici, a ukupno je prisustvovalo 149 lica.

U toku javne rasprave svi učesnici su imali priliku da ispune upitnik u vezi sa bitnim pitanjima koja se uređuju Zakonom. Upitnik je ispunilo 122 učesnika. U tabeli koja slijedi dat je pregled odgovora učesnika na postavlјena pitanja:

|  |  |  |  |
| --- | --- | --- | --- |
| **Red.**  **broj** | **Pitanje** | **Pozitivan odgovor** | **Negativan odgovor** |
| 1. | Da li podržavate prijedlog – jedno fizičko lice = jedan s. p.? | 75% | 25% |
| 2. | Da li podržavate prijedlog za ukidanje ortačkog obavlјanja djelatnosti? | 58% | 42% |
| 3. | Da li podržavate prijedlog za mogućnost prenosa poslovanja sa jednog na drugo lice (promjena vlasnika)? | 86% | 14% |
| 4. | Da li podržavate prijedlog za rad samouslužnih automata koji se stavlјaju u pogon pomoću novca, u periodu od 0 do 24 sata? | 92% | 8% |
| 5. | Da li podržavate prijedlog za povećanje sezonskog poslovanja sa šest na devet mjeseci? | 86% | 14% |
| 6. | Da li podržavate prijedlog da svim preduzetnicima pomoć u poslovanju mogu da budu članovi porodičnog domaćinstva uzrasta od 15 do 18 godina i penzioneri? | 96% | 4% |
| 7. | Da li ste upoznati sa radom Zanatsko-preduzetničke komore na zastupanju interesa samostalnih preduzetnika? | 62% | 38% |

Prijedlozi koji su izneseni na javnoj raspravi na Nacrt zakona o samostalnim preduzetnicima, kao i izjašnjenja i obrazloženja u vezi sa tim prijedlozima dati su kroz tabelarni prikaz:

|  |  |  |  |  |
| --- | --- | --- | --- | --- |
| **RED.**  **BROJ** | **PREDLAGAČ** | **PRIJEDLOG** | **IZJAŠNЈENЈE** | **OBRAZLOŽENЈE** |
| 1. | Grad Trebinje – Odjelјenje za privredu | Propisati da su izmirene obaveze prema jedinicima lokalne samouprave i komunalnim preduzećima uslov za prestanak rada | Ne prihvata se | Usvajanje iznesenog prijedloga bi imalo za poslјedicu neažurirane podatke u registrima preduzetnika i prekoračila bi se priroda odgovornosti preduzetnika jer bi se preduzetniku stvarala dugovanja i odgovornost za vrijeme kada ne posluje. |
| 2. | Grad Trebinje – Odjelјenje za privredu | U zahtjevu za registraciju preduzetnika propisati mogućnost za registraciju spolјnotrgovinskog poslovanja | Prihvata se | Tražena mogućnost propisaće se u novom pravilniku kojim se uređuje sadržaj zahtjeva za registraciju preduzetnika. |
| 3. | Notarska komora Republike Srpske | Propisati da Notarska komora ima pristup Centralnom registru preduzetnika | Djelimično se prihvata | Sva zainteresovana lica mogu pregledati i preuzeti poslovne podatke o preduzetnicima na internet stranici APIF-a. U skladu s tim, u članu 74. Prijedloga zakona dodat je stav 10. Ova odredba daje pravo notarima da na aktuelni pregled podataka stave svoj potpis i pečat i da taj dokument koriste u skladu sa obavlјanjem svojih poslova. |
| 4. | Opština Istočna Ilidža – Odjelјenje za privredu | Na koji način će se identifikovati lica koja su više puta registrovala za poslovanje u formi preduzetnika | Prihvata se | U Prijedlogu zakona u članu 99. dodati su st. 4. i 5. kojima se zadužuje Ministarstvo da identifikuje navedena lica i navedene podatke dostavi registracionim organima. |
| 5. | Grad Derventa – Odjelјenje za privredu | Dodati izvještaje u vezi sa promjenama poslovnog imena i sjedišta preduzetnika | Prihvata se | U Prijedlogu zakona u članu 72. dopunjen je stav 7. kojim se propisuje javna objava izvještaja u vezi sa poslovanjem preduzetnika na način da se dodaju i traženi izvještaji. |
| 6. | Preduzetnica | Propisati pravo na pristupanje zajedničkom obavlјanju djelatnosti u slučaju kada jedan od ortaka ostvaruje pravo na penziju | Prihvata se | U Prijedlogu zakona dopunjena je odredba člana 98. stav 3. Prijedloga zakona i propisana je mogućnost pristupanja ortaka sa traženim pravom. |
| 7. | Preduzetnica | Dodati izuzetak da lice koje je istovremeno registrovano za zajedničko i samostalno obavlјanje djelatnosti može nastaviti poslovati po oba osnova | Prihvata se | U Prijedlogu zakona u članu 99. dopunjen je stav 3. i utvrđen je izuzetak koji daje pravo navedenom licu da nastavi sa poslovanjem po osnovu obje svoje registracije. |
| 8. | Grad Derventa – Odjelјenje za privredu  Grad Prijedor – inspekcija | Propisati da je članstvo u Komori na dobrovolјnoj osnovi | Ne prihvata se | Komora nema veći obim javnih ovlašćenja i potrebna joj je obavezna članarina za funkcionisanje komorskog sistema. |
| 9. | Opština Šamac – Odjelјenje za privredu | Da li se može propisati da se poreske obaveze obračunavaju od dana pravosnažnosti rješenja o registraciji preduzetnika | Ne prihvata se | Ovo pitanje je ranije razmotreno sa Ministarstvom finansija i ne može se Zakonom o samostalnim preduzetnicima propisivati početak obračuna poreskih obaveza. |
| 10. | Preduzetnica | Kod prenosa vlasništva notarsku obradu ugovora zamijeniti sa notarskom ovjerom potpisa stranaka | Djelimično se prihvata | U Prijedlogu zakona u članu 64. dodat je stav 7. Ovim stavom utvrđen je izuzetak da se kod prenosa obavlјanja djelatnosti između preduzetnika i njegovog bračnog i vanbračnog supružnika, supružnika i bračne, vanbračne i usvojene djece nije potrebno zaklјučiti notarski obrađen ugovor. |
| 11. | Grad Bijelјina – Odjelјenje za privredu  Grad Prijedor – inspekcija | Izričito propisati da se korisnici penzije mogu registrovati za poslovanje u vidu osnovnog zanimanja | Prihvata se | U Prijedlogu zakona u članu 17. dodat je stav 2, kojim se jasno propisuje da se i korisnik penzije može registrovati i u vidu osnovnog zanimanja. |
| 12. | Grad Bijelјina – Odjelјenje za privredu | Razmotriti da li se strani državlјanin može registrovati u vidu dopunskog zanimanja | Prihvata se | Važeći zakon, kao i odredba člana 17. stav 4, kojom se uređuju uslovi za registraciju u vidu dopunskog zanimanja, ne uskraćuje mogućnost da se i lica radno angažovana izvan Republike Srpske mogu registrovati u vidu dopunskog zanimanja. |
| 13. | Grad Bijelјina – Odjelјenje za privredu | Prilikom utvrđivanja dužine rada samouslužnih automata / autopraonica imati u vidu buku koju stvaraju ti automati u toku noći | Prihvata se | U članu 14. u stavu 3. dodata je tačka 3) kako bi se naglasilo da samouslužni automati preduzetnika mogu da rade 24 časa dnevno pod uslovom da buka koju stvaraju ne prelazi dozvolјene granične vrijednosti buke. |
| 14. | Grad Bijelјina – Odjelјenje za privredu | U postupku utvrđivanja prestanka obavlјanja djelatnosti po sili zakona, pored sjedišta, pismeno upućivati i na kućnu adresu | Prihvata se | U članu 63. u stavu 1. dodato je da se pismena upućuju i na adresu prebivališta, odnosno boravišta. |
| 15. | Grad Bijelјina – Odjelјenje za privredu | U postupku elektronske registracije uvesti mogućnost davanja punomoći za treće lice da u ime budućeg preduzetnika preduzima radnje | Prihvata se | Ova mogućnost biće izričito propisana u podzakonskom aktu kojim će se detalјnije uređivati postupak elektronske registracije. |
| 16. | Predstavnik PZPK Bijelјina | Zadržati mogućnost za registraciju zajedničkog obavlјanja djelatnosti | Ne prihvata se | Preduzetnik je individualno organizovana privredna forma, koju karakteriše potpuna povezanost lične imovine preduzetnika sa njegovom poslovnom imovinom. Sa druge strane, osnovna karakteristika zajedničkog obavlјanja djelatnosti je partnerski odnos i rad najmanje dva lica. Zbog toga, zajedničko obavlјanje djelatnosti ne odražava lični individualni karakter forme preduzetnika. Iz tog razloga, potrebno je ukinuti mogućnost za dalјu registraciju zajedničkog obavlјanja djelatnosti. |
| 17. | Predstavnik PZPK Bijelјina | Propisati veća javna ovlašćenja za Komoru | Ne prihvata se | Zakonom je uspostavlјen koncept obaveznog članstva u Komori. Ovaj koncept obezbjeđuje članarinu kao izvor finansiranja rada Komore, ali istovremeno podrazumijeva i manja javna ovlašćenja koja se naplaćaju. U slučaju propisivanja većih javnih ovlašćenja doveo bi se u pitanje koncept obaveznog članstva i uvele bi se dodatne novčane obaveze za preduzetnike. Iz tih razloga, nije prihvatlјiv izneseni prijedlog. |
| 18. | Predstavnik PZPK Bijelјina | Uvesti obavezu da jedinica lokalne samouprave, pored Ministarstva privrede i preduzetništva, dostavlјa certifikat tradicionalnog zanatskog proizvoda i Komori | Ne prihvata se | Ministarstvo uspostavlјa i vodi registar lica koja imaju status tradicionalnog zanata. Podaci o navedenim licima biće javno dostupni na internet stranici Ministarstva. Iz tog razloga, nema potrebe za dualitetom i uspostavlјanjem dodatnog registra kod Komore u vezi sa navedenim licima. Osim toga, Komora ima pristup Centralnom registru preduzetnika u kojem će biti dostupni podaci o preduzetnicima koji imaju status tradicionalnog zanata i nema potrebe za dostavlјanjem rješenja u pisanoj formi. |
| 19. | Predstavnik PZPK Bijelјina | Propisati pravilo da se odgovornost preduzetnika ograničava na imovinu preduzetničke radnje | Ne prihvata se | Propisivanje ograničene odgovornosti preduzetnika zahtijevalo bi izmjenu samog procesa registracije, odnosno propisivanje minimalnog novčanog uloga kao što je definisano kod privrednih društava. Definisanje ograničene odgovornosti imalo bi uticaj i na shvatanje pojma preduzetnika kao fizičkog lica koje obavlјa preduzetničku djelatnost u svoje ime i za svoj račun. Činjenica da preduzetnik sva prava i obaveze koje nastaju u vezi sa poslovanjem stvara sebi u korist ili na štetu predstavlјa osnov utvrđivanja odgovornosti cjelokupnom imovinom. |
| 20. | Predstavnik PZPK Bijelјina | Uvesti obavezu da registracioni organ dostavlјa Komori rješenje o registraciji preduzetnika | Ne prihvata se | APIF vodi Centralni registar preduzetnika, koji obuhvata poslovne podatke o svim preduzetnicima koji su registrovani u Republici Srpskoj. Iz tog razloga, nema potrebe za dualitetom i uspostavlјanjem dodatnog registra kod Komore u vezi sa poslovnim podacima preduzetnika. Osim toga, Komora ima pristup Centralnom registru i na taj način dostupni su joj svi podaci iz registra. |
| 21. | Predstavnik PZPK Bijelјina | Propisati da udruženja preduzetnika mogu biti dio komorskog sistema | Ne prihvata se | U slučaju prihvatanja iznesenog prijedloga sredstva za funkcionisanje komorskog sistema dijelila bi se na tri nivoa. Budući da Komora raspolaže sa skromnim novčanim sredstvima, uvođenje još jednog potencijalnog organizacionog nivoa u komorski sistem uzrokovalo bi veću disperziju sredstava, čime bi se ugrozilo ostvarivanje zadatka Komore. Iz tog razloga ne može se prihvatiti izneseni prijedlog. |
| 22. | Predstavnik PZPK Bijelјina | Ukinuti naknadu za članove upravnog odbora Komore | Prihvata se | Komora raspolaže skromnim novčanim sredstvima, te se prihvata izneseni prijedlog. U skladu s tim, pitanje naknade članovima upravnog odbora rješavaće se internim aktima Komore. |
| 23. | Predstavnik PZPK Bijelјina | Preduzetnike koji imaju status tradicionalnog zanata osloboditi plaćanja članarine u Komori | Prihvata se | S cilјem promocije očuvanja tradicionalnih zanata, u članu 87. dodat je stav 4, kojim se propisuje da preduzetnik sa statusom tradicionalnog zanata ne plaća godišnju članarinu u Komori. |
| 24. | Predstavnik PZPK Bijelјina | Propisati da nadležna inspekcija nadzire plaćanje članarine u Komori | Ne prihvata se | Zakonom je propisano da Komora ima pravo podnijeti zahtjev za pokretanje prekršajnog postupka protiv preduzetnika koji ne plati članarinu. Iz tog razloga, uvođenje da i inspekcija nadzire plaćanje članarine ocijenjeno je kao nepotrebno, jer bi inspekcijski nadzor predstavlјao dvostruku kontrolu u vezi sa ispunjavanjem ove obaveze. |
| 25. | Predstavnik PZPK Bijelјina | Povećati kaznu za neplaćanje članarine u Komori sa 400 KM na  500 KM | Ne prihvata se | Na javnim raspravama ukazivano je da bi trebalo umanjiti neke kazne, zato se ne prihvata povećanje kazni za neplaćenu članarinu u Komori. |
| 26. | Predstavnik PZPK Prijedor | Propisati da se visina članarine utvrđuje od prosječne bruto plate za mjesec decembar u prethodnoj godini | Ne prihvata se | Navedeni prijedlog bi dodatno povećao članarinu. U Nacrtu zakona je predviđeno da se članarina obračunava 2,5% od neto plate i to predstavlјa prihvatlјivo povećanje za preduzetnike. Do sada je članarina bila u fiksnom iznosu, a to je 24 KM. Prema podacima Komore, trenutno 40% preduzetnika ne plaća članarinu. Taj podatak ukazuje da bi dodatnim povećanjem bila manja naplata, a to može loše uticati na funkcionisanje komorskog sistema. |
| 27. | Predstavnik PZPK Prijedor | Propisati zaštitni element kod sprovođenja izvršnog postupka nad preduzetnikom, u smislu da se izvršenje ne sprovodi nam imovinom koja je preduzetniku potrebna za život | Ne prihvata se | Zakonom o izvršnom postupku propisano je da predmet izvršenja ne mogu biti predmeti koji su neophodni i potrebni izvršeniku i članovima njegove porodice za zadovolјavanje svakodnevnih potreba. Iz tog razloga, nema osnova da se traženi zaštitni element propisuje Zakonom o samostalnim preduzetnicima jer je isti već propisan zakonom kojim se uređuje izvršenje. |
| 28. | Predstavnik PZPK Prijedor  Grad Prijedor – inspekcija | Smanjiti visinu kaznenih odredaba | Ne prihvata se | Iznosi kaznenih odredaba nisu predloženi previsoko u odnosu na trenutno stanje cijena na tržištu. U slučaju smanjenja visine kaznenih odredaba izgubilo bi se njihovo preventivno dejstvo prema preduzetnicima. Sa nižim iznosima kazni preduzetnici bi prihvatili da plate takve kazne i da nastave sa istim postupanjem. Iz navedenih razloga nije prihvaćen prijedlog da se smanji visina kazni, kako bi sama sankcija ima efekat. |
| 29. | Grad Prijedor – inspekcija | Propisati da je posjedovanje upotrebne dozvole uslov koji se provjerava u postupku registracije preduzetnika | Ne prihvata se | Od 2007. godine koncept registracije preduzetnika zasniva se na pretpostavlјenim uslovima za poslovanje u vezi sa poslovnim prostorom, opremom i kadrom. Identičan koncept propisan je i za postupak registracije privrednih društava. U skladu s tim, nema osnova da se prihvati izneseni prijedlog. |
| 30. | Grad Prijedor – inspekcija | Propisati obavezu za registracioni organ da poučava stranke o uslovima koje su dužni da ispunjavaju u poslovanju | Prihvata se | U Prijedlogu zakona član 39. stav 1. izmijenjen je i navedena je norma koja zadužuje registracione organe da poučavaju stranke u vezi sa uslovima pod kojima se određuje vrsta zanimanja za poslovanje u formi preduzetnika i drugim podacima koji se registruju. |
| 31. | Grad Prijedor – inspekcija | Propisati da sve nadležne inspekcije imaju pristup Centralnom registru preduzetnika ili da dobijaju podatke o preduzetnicima | Prihvata se | U Prijedlogu zakona u članu 73. izmijenjen je stav 6. i propisano da registracioni organi na zahtjev nadležne inspekcije dostavlјaju podatke o preduzetnicima. |
| 32. | Grad Prijedor – inspekcija | Na koji način će se utvrđivati pretežna djelatnost preduzetnika | Prihvata se | U Prijedlogu zakona u članu 89. izmijenjena je tačka 1) i precizirano je zaduženje nadležnog inspektora da u neposrednom pregledu utvrdi da li preduzetnik ostvaruje najveći prihod iz oblasti privrede u okviru koje je klasifikovana njegova pretežna djelatnost. Cilј ove norme je spriječiti da preduzetnik, primjera radi, bude registrovan za pretežnu djelatnost iz oblasti proizvodnje, a da najveći prihod ostvaruje po osnovu trgovine. |
| 33. | Grad Prijedor – inspekcija | Propisati da se visina članarine u Komori utvrđuje prema ekonomskoj snazi preduzetnika | Ne prihvata se | Većina samostalnih preduzetnika su mikropreduzetnici koji zapošlјavaju do devet radnika, odnosno 98,5% od ukupnog broja, a to pokazuje da su manje ekonomske snage i da bi samo manji broj preduzetnika plaćao veću članarinu (oko 400 preduzetnika u Republici Srpskoj od ukupnog broja preduzetnika preko 26.000). Dodatno, preduzetnici ne predaju završne račune po kojima bi se utvrđivali prihodi, te bi se ekonomska snaga morala utvrđivati po poreskim obrascima. |
| 34. | Opština Novi Grad – Odjelјenje za privredu | Kada će se uspostaviti pretpostavke za elektronsku provjeru ispunjenosti u postupku registracije preduzetnika | U procesu izrade | Kontinuirano se preduzimaju aktivnosti u koordinaciji sa nadležnim organima, kako bi se uspostavilo tehničko rješenje koje omogućava elektronsku provjeru ispunjenosti uslova u postupku registracije preduzetnika koji je iniciran pisanim putem. Uspostavlјanje ovog načina provjere ispunjenosti dijela ili svih uslova može se očekivati tokom 2025. godine. |
| 35. | Grad Prijedor – inspekcija | Definisati način na koji se određuje ime izdvojene jedinice | Ne prihvata se | Način definisanja imena izdvojene jedinice utvrđen je u članu 30. st. 6. i 7. Zakona. |
| 36. | Poreska uprava | Propisati da je kod prenosa obavlјanja djelatnosti izmirenost poreskih obaveza uslov za ovaj pravni posao | Prihvata se | U članu 65. u stavu 1. u tački 1) dodata je izmirenost poreskih obaveza za preduzetnika kao uslov da taj preduzetnik može prenijeti poslovanje na drugo lice, pri čemu i to drugo lice mora imati izmirene poreske obaveze. |
| 37. | Poreska uprava | Brisati odredbe koje propisuju da se JIB zadržava kod korišćenja instituta prenosa obavlјanja djelatnosti i trajnog nastavka obavlјanja djelatnosti | Ne prihvata se | Na osnovu JIB-a ostvaruje se kontinuitet u poslovanju preduzetnika. Iz tog razloga kod poslovne promjene prenosa obavlјanja djelatnosti potrebno je da preduzetnik sticalac zadržava isti JIB. Iz tog razloga, a radi usaglašavanja sa pravilima iz oblasti fiskalnog sistema, u članu 65. u stavu 5. u tački 3) dodate su riječi: „u skladu sa poreskim propisima“. |
| 38. | Notarska komora | Propisati da se prenos obavlјanja djelatnosti može obaviti i bez naknade | Prihvata se | U Prijedlogu zakona odredba člana 64. stav 3. tačka 4) koja uređuje elemente ugovora o prenosu obavlјanja djelatnosti dopunjena je riječima: „ili konstataciju da se prenos obavlјa bez naknade“. |
| 39. | Notarska komora | Propisati da se kod privremenog nastavka obavlјanja djelatnosti kod smrti preduzetnika dostavlјa notarski obrađena izjava naslјednika o nastavku rada | Djelimično se prihvata | Institut privremenog nastavka obavlјanja djelatnosti je vremenski ograničen do okončanja ostavinskog postupka. Iz tog razloga, kod ovog instituta je dovolјna ovjerena izjava naslјednika. |
| 40. | Grad Bijelјina – inspekcija | Na koji način se utvrđuje vrsta zanimanja kod preduzetnika koji obavlјaju djelatnost putem automata | Obrađeno u Zakonu | Vrsta zanimanja se određuje prema radno-pravnom i drugom statusu preduzetnika i, po pravilu, nije bitna vrsta djelatnosti koju preduzetnik obavlјa. |
| 41. | Grad Prijedor – Komunalna policija | Preispitati da li je u Zakonu potrebno navoditi komunalnu policiju kao tijelo koje obavlјa nadzor nad poslovanjem preduzetnika? | Prihvata se | U članu 88. u stavu 3. Prijedloga zakona dodate su riječi: „u vezi sa postavlјanjem i uklanjanjem poslovnog imena i radnog vremena preduzetnika“, radi konkretizacije nadležnosti koje ima komunalna policija u skladu sa ovim zakonom. |

Na kraju je važno istaći da su javne rasprave uspješno organizovane i sprovedene, ocijenjeno je da su učesnici javne rasprave pažlјivo proučili Nacrt zakona o samostalnim preduzetnicima i svojim konstruktivnim prijedlozima dali značajan doprinos u izradi Prijedloga zakona o samostalnim preduzetnicima.

|  |  |  |
| --- | --- | --- |
|  |  | MINISTAR |
|  |  |  |
|  |  | Vojin Mitrović |