

Banja Luka, 2024. godina

**IZVJEŠTAJ O RADU ZA 2023. GODINU**

**REPUBLIČKA KOMISIJA ZA UTVRĐIVANJE SUKOBA INTERESA U ORGANIMA VLASTI REPUBLIKE SRPSKE**

SADRŽAJ:

[UVOD 2](#_Toc167869251)

[REPUBLIČKA KOMISIJA ZA UTVRĐIVANjE SUKOBA INTERESA U ORGANIMA VLASTI REPUBLIKE SRPSKE 3](#_Toc167869252)

[NAČIN RADA I NADLEŽNOSTI KOMISIJE 3](#_Toc167869253)

[REZULTATI RADA 5](#_Toc167869255)

[PRIKAZ PREDMETA UZETIH U RAD U 2023. GODINI 8](#_Toc167869258)

[IZMJENA I DOPUNA ZAKONA O SPREČAVANjU SUKOBA INTERESA U ORGANIMA VLASTI REPUBLIKE SRPSKE 15](#_Toc167869259)

[RAD PO FINANSIJSKIM IZVJEŠTAJIMA 18](#_Toc167869263)

[SASTANAK PODODBORA ZA PRAVDU, SLOBODU I BEZBJEDNOST IZMEĐU EU I BIH 23](#_Toc167869270)

[TRANSPARENTNOST 24](#_Toc167869271)

[MISIJA I VIZIJA 24](#_Toc167869272)

[ZAKLJUČAK 25](#_Toc167869273)

# 

# UVOD

Shodno članu 15. tačka g) Zakona o sprečavanju sukoba interesa u organima vlasti Republike Srpske (u daljem tekstu: Zakon) obaveza Republičke komisije za utvrđivanje sukoba interesa u organima vlasti Republike Srpske (u daljem tekstu: Komisija) je da podnosi izvještaj o svom radu Narodnoj skupštini Republike Srpske i javnosti najmanje jednom godišnje.

U skladu sa navedenom obavezom, u nastavku se nalaze najvažnije informacije vezane za rad Komisije u 2023. godini.

Izvještaj sadrži podatke o Komisiji, nadležnostima i načinu rada Komisije, rezultatima rada u 2023. godini, finansijskim izvještajima izabranih predstavnika, nosilaca izvršnih funkcija i savjetnika, dopunama Zakona, transparentnosti rada Komisije, misiji i viziji....

# REPUBLIČKA KOMISIJA ZA UTVRĐIVANJE SUKOBA INTERESA U ORGANIMA VLASTI REPUBLIKE SRPSKE

Komisija je formirana na osnovu Zakona o sprečavanju sukoba interesa u organima vlasti Republike Srpske.

Predsjednika i šest članova Komisije bira Narodna skupština Republike Srpske, na period od četiri godine, uz mogućnost ponovnog izbora.

Na osnovu Odluke o izboru predsjednika i članova Republičke komisije za utvrđivanje sukoba interesa u organima vlasti Republike Srpske, broj: 02/1-021-359/21 od 28.04.2021. godine („Službeni glasnik Republike Srpske“, broj: 41/21) sastav Komisije je sljedeći:

1. Obrenka Slijepčević, predsjednik,
2. Granedina Dragojević, član,
3. Sandra Vuković, član,
4. Vojislav Marković, član,
5. Gordan Jovanović, član,
6. Slaviša Mrkaja, član,
7. Munib Karić, član.

# NAČIN RADA I NADLEŽNOSTI KOMISIJE

Postupak za utvrđivanje sukoba interesa provodi Komisija, kao nezavisan organ. Komisija ima predsjednika i šest članova. Sve odluke Komisija, kao kolegijalni organ, mora donijeti većinom od ukupnom broja glasova.

Komisija pokreće postupak za utvrđivanje postojanje sukoba interesa po vlastitoj inicijativi ili na inicijativu nekog fizičkog ili pravnog lica, koju ocijeni osnovanom. Odluka o pokretanju postupka dostavlja se licu protiv koga se postupak pokreće. Komisija pribavlja dokaze i utvrđuje činjenice neposredno ili putem drugog nadležnog organa, te na osnovu istih donosi odluku.

Na zahtjev organa, organizacije ili zainteresovanog lica, Komisija će dati svoje mišljenje o postojanju sukoba interesa propisanog ovim zakonom.

Grafikon- Način rada Komisije

## NADLEŽNOSTI

Komisija ima sljedeće nadležnosti:

a) djeluje na osnovu ovog zakona kako bi osigurala odgovornost i vjerodostojnost izabranih predstavnika, nosilaca izvršnih funkcija i savjetnika vodeći računa o zaštiti integriteta funkcija, a ne lica koje vrši tu funkciju,

b) donosi uputstva, pravilnike i pravila, te propisuje obrasce i organizaciju registara radi primjene ovog zakona,

v) donosi odluke o tome da li neko djelovanje ili propust djelovanja predstavlja kršenje ovog zakona,

g) podnosi izvještaje o svom radu Narodnoj skupštini Republike i javnosti najmanje jednom godišnje i

d) podnosi izvještaje nadležnom tužilaštvu o svakom slučaju kršenje ovog zakona koje može imati obilježje krivičnog djela.

# REZULTATI RADA

**Republička komisija za utvrđivanje sukoba interesa u organima vlasti Republike Srpske u 2023. godini uzela je u rad 50 predmeta.**

Rad na jednom predmetu još je u toku.

**U toku 2023. godine Komisija je donijela:**

* **26 rješenja (2 rješenja o utvrđenom sukobu interesa),**
* **8 zaključaka,**
* **15 mišljenja,**
* **rad na 1 predmetu završen je usvajanjem drugog akta.**



U tabeli su navedeni zvanični podaci, s tim da je Komisija održala sjednicu na kojoj je raspravljano o slanju opomena za lica iz člana 4. Zakona o sprečavanju sukoba interesa u organima vlasti Republike Srpske koja nisu ispunila svoju obavezu vezanu za dostavljanje finansijskih izvještaja, ali nakon dostavljanja istih Komisija nije dalje sprovodila postupke.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| AKTA DONESENA U RADU KOMISIJE OD 2009-2023. GODINE: | 2009. | 2010. | 2011. | 2012. | 2013. | 2014. | 2015. | 2016. | 2017. | 2018. | 2019. | 2020. | 2021. | 2022. | 2023. | UKUPNO |
| RJEŠENjE | **21** | **33** | **20** | **19** | **28** | **35** | **36** | **38** | **61** | **23** | **6** | **5** | **22** | **30** | **26** | **403** |
| MIŠLjENjE | **29** | **25** | **9** | **9** | **24** | **24** | **13** | **44** | **58** | **18** | **7** | **24** | **43** | **16** | **15** | **358** |
| ZAKLjUČAK | **29** | **51** | **25** | **15** | **14** | **24** | **71** | **31** | **34** | **22** | **9** | **3** | **10** | **8** | **8** | **354** |
| DRUGA AKTA (ODGOVOR NA DOPIS, INFORMACIJE I SL.) | **9** | **27** | **26** | **55** | **43** | **21** | **24** | **6** | **19** | **3** | **12** | **5** | **21** | **1** | **1** | **273** |
| UKUPAN BROJ AKATA: | **88** | **136** | **80** | **98** | **109** | **104** | **144** | **119** | **172** | **66** | **34** | **37** | **96** | **55** | **50** | **1.388** |

## Pravo na pravni lijek

Nezadovoljna stranka ima pravo žalbe, koja se putem ove Komisije podnosi Komisiji za žalbe, takođe formirane na osnovu Zakona o sprečavanju sukoba interesa u organima vlasti Republike Srpske. Žalba se dostavlja Komisiji, koja u zakonskom roku od 8 (osam) dana prosleđuje Komisiji za žalbe na dalje postupanje.

U 2023. godini nezadovoljna stranka je u 7 (sedam) slučajeva izjavila žalbu na odluke ove Komisije.

Nezadovoljna stranka radi zaštite svojih prava, može pokrenuti upravni spor pred nadležnim sudom, po konačnosti akta Komisije za žalbu.

## Sjednice Komisije

Komisija, kao kolegijalni organ, sve odluke mora donijeti na sjednicama, većinom od ukupnog broja glasova.

U toku 2023. godine održano je 11 sjednica.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 2009. | 2010. | 2011. | 2012. | 2013. | 2014. | 2015. | 2016. | 2017. | 2018. | 2019. | 2020. | 2021. | 2022. | 2023. | UKUPNO |
| BROJ  SJEDNICA | **19** | **19** | **18** | **11** | **13** | **19** | **26** | **20** | **21** | **17** | **19** | **13** | **17** | **13** | **11** | **256** |

Na broj sjednica koje su održane na godišnjem nivou svakako utiču različiti faktori. U svakom slučaju Komisija nastoji da što ažurnije rješava pristigle predmete. Kada je izborna godina broj upita je znatno veći, samim tim je i održavanje sjednica češće, i uopšteno je veći posao pred Komisijom, naročito i zbog rada na finansijskim obrascima.

# PRIKAZ PREDMETA UZETIH U RAD U 2023. GODINI

|  |  |  |  |  |  |  |  |
| --- | --- | --- | --- | --- | --- | --- | --- |
|  | |  | |  | | PREDMET | |
| **R.BR.** | **PODNOSILAC** | | **PROTIV KOGA** | | **BR. PREDMETA** | | **RJEŠENjE** | | **ZAKLjUČAK** | **NEZAVRŠENI I RAZLOG** | **OSTALO** |
|  |  | |  | |  | |  | |  |  |  |
| 1. | TI BiH | | ŽELjKO VUČUREVIĆ, ODBORNIK U SG TREBINjE | | 02-1965-S/21/22/23, G.J. | | RJEŠENjE BROJ: 02-1965-S/21/22/23-26, G.J., OD 20.10.2023. GODINE | |  | ZAVRŠENO | IZJAVLjENA ŽALBA, PROSLIJEĐENA NA NADLEŽNO POSTUPANjE. KOMISIJA ZA ŽALBE ODBACILA ŽALBU KAO NEOSNOVANU |
| 2. | ANONIMAN PUTEM MEJLA | | SAŠA SIMIĆ, ODBORNIK U SO BRATUNAC, O.S. | | 02-525-S/22/23,O.S. | | RJEŠENjE BROJ: 02-525-S/22/23-4,O.S. OD 22.05.2023. GODINE | |  | ZAVRŠENO | IZJAVLjENA ŽALBA PROSLIJEĐENA NA NADLEŽNO POSTUPANjE. KOMISIJA PONIŠTILA PRVOSTEPENO RJEŠENjE I UTVRDILA DA SE SAŠA SIMIĆ NE NALAZI U SUKOBU INTERESA |
| 3. | TI BiH | | MILOŠ BUKEJLOVIĆ, ODBORNIK U SG DOBOJ | | 02-1085-S/22/23, O.S. | | RJEŠENjE BROJ: 02-1085-S/22/23, O.S. OD 25.04.2023. GODINE | |  | ZAVRŠENO | IZJAVLjENA ŽALBA PROSLIJEĐENA NA NADLEŽNO POSTUPANjE. KOMISIJA ZA ŽALBE JE ODBACILA ŽALBU KAO NEOSNOVANU. POKRENUT JE I UPRAVNI SPOR PRED OKRUŽNIM SUDOM U BANjA LUCI. |
| 4. | ANONIMAN PUTEM MEJLA | | NEMANjA KNEŽEVIĆ, ODBORNIK U SO KOTOR VAROŠ | | 02-1154-S-1/22/23,OS. | | RJEŠENjE BROJ: 02-1154-S-1/22/23-2,O.S. OD 01.06.2023. GODINE | |  | ZAVRŠENO |  |
| 5. | ANONIMAN PUTEM MEJLA | | DRAGAN ZELjKOVIĆ, ODBORNIK U SO KOTOR VAROŠ | | 02-1154-S-2/22/23,O.S. | | RJEŠENjE BROJ: 02-1154-S-2/22/23-2,O.S. OD 01.06.2023. GODINE | |  | ZAVRŠENO |  |
| 6. | ANONIMAN PUTEM MEJLA | | DRAGAN PEJAKOVIĆ, ODBORNIK U SO KOTOR VAROŠ | | 02-1154-S-3/22/23,O.S. | | RJEŠENjE BROJ: 02-1154-S-3/22/23-2,O.S. OD 01.06.2023. GODINE | |  | ZAVRŠENO |  |
| 7. | ANONIMAN PUTEM MEJLA | | GORAN KUŠLjIĆ, ODBORNIK U SO KOTOR VAROŠ | | 02-1154-S-4/22/23-2,O.S. | | RJEŠENjE BROJ: 02-1154-S-4/22/23-2,O.S. OD 01.06.2023. GODINE | |  | ZAVRŠENO |  |
| 8. | ANONIMAN PUTEM MEJLA | | VLADIMIR BIBIĆ, ODBORNIK U SO KOTOR VAROŠ | | 02-1154-S-5/22/23,O.S. | | RJEŠENjE BROJ: 02-1154-S-5/22/23-2,O.S. OD 01.06.2023. GODINE | |  | ZAVRŠENO |  |
| 9. | ANONIMAN PUTEM MEJLA | | MILAN VASILjEVIĆ, ODBORNIK U SO KOTOR VAROŠ | | 02-1154-S-6/22/23, O.S. | | RJEŠENjE BROJ: 02-1154-S-6/22/23-2,O.S. OD 01.06.2023. GODINE | |  | ZAVRŠENO |  |
| 10. | ADVOKAT DRAGANA STANKOVIĆ | | MIROSLAV KRALjEVIĆ. NAČELNIK OPŠTINE VLASENICA | | 02-1160-S/22/23,O.S. | | RJEŠENjE BROJ: 02-1160-S/22/23-14,O.S. OD 03.08.2023. GODINE | |  | ZAVRŠENO |  |
| 11 | ANONIMAN | | DRAGIĆ GLIŠIĆ, ODBORNIK U SO SREBRENICA | | 02-1189-S/22/23, O.S. | |  | | ZAKLjUČAK BROJ:02-1189-S/22/23-3,O.S. OD 01.06.2023. GODINE | ZAVRŠENO | IZJAVLjENA ŽALBA PROSLIJEĐENA NA NADLEŽNO POSTUPANjE. KOMISIJA ZA ŽALBE PONIŠTILA ZAKLjUČAK KOMISIJE ZA UTVRĐIVANjE SUKOBA INTERESA I OBUSTAVILA POSTUPAK PO SLUŽBENOJ DUŽNOSTI |
| 12. | ANONIMAN | | TIFA EFENDIĆ, ODBORNIK U SO SREBRENICA | | 02-1189-S-1/22/23,O.S. | |  | | ZAKLjUČAK BROJ:02-1189-S-1/22/23-3,O.S. OD 01.06.2023. GODINE | ZAVRŠENO | IZJAVLjENA ŽALBA PROSLIJEĐENA NA NADLEŽNO POSTUPANjE. KOMISIJA ZA ŽALBE PONIŠTILA ZAKLjUČAK KOMISIJE ZA UTVRĐIVANjE SUKOBA INTERESA I OBUSTAVILA POSTUPAK PO SLUŽBENOJ DUŽNOSTI |
| 13. | GORAN SELAK | | ALEKSANDAR PLAZINIĆ, ODBORNIK U SO KNEŽEVO | | 02-44-S/23,O.S. | |  | | ZAKLjUČAK BROJ: 02-42-S/23-1,O.S.OD 25.04.2023. GODINE | ZAVRŠENO |  |
| 14 | GRUPA GRAĐANA VLASENICA | | ALEKSANDAR KRALjEVIĆ, ODBORNIK U SO VLASENICA | | 02-99-S/23,O.S. | | RJEŠENjE BROJ: 02-99-S/23-3,O.S., OD 01.06.2023. GODINE | |  | ZAVRŠENO |  |
| 15 | GRUPA GRAĐANA VLASENICA | | GORAN ĐURIĆ, PREDSJEDNIK SO VLASENICA | | 02-99-S-1/23, O.S. | | RJEŠENjE BROJ: 02-99-S-1/23-3,O.S. OD 01.06.2023. GODINE | |  | ZAVRŠENO |  |
| 16 | RADIVOJE PAVLOVIĆ | | MOMIR DRAGAŠ | | 02-120-S/23,O.S. | |  | | MIŠLjENjE DOSTAVLjA SE BROJ:02-120-S/23-1,O.S, OD 25.04.2023. GODINE | ZAVRŠENO |  |
| 17 | DRAGIŠA TANACKOVIĆ | | LIČNO | | 02-121-S/23, O.S. | |  | | MIŠLjENjE DOSTAVLjA SE BROJ:02-121-S/23-1,O.S. OD 25.04.2023. GODINE | ZAVRŠENO |  |
| 18 | NEVEN STANIĆ | | LIČNO | | 02-122-S/23,O.S. | |  | | MIŠLjENjE DOSTAVLjA SE BROJ:02-122-S/23-1,O.S. OD 14.03.2023. GODINE | ZAVRŠENO |  |
| 19 | LjUBIŠA PETROVIĆ, GRADONAČELNIK GRADA BIJELjINA | | DANIJELA ĐUKIN, ODBORNIK U SG BIJELjINA | | 02-129-S/23,O.S. | | RJEŠENjE BROJ: 02-129-S/23-5,O.S.OD 03.08.2023. GODINE | |  | ZAVRŠENO |  |
| 20 | LjUBIŠA PETROVIĆ, GRADONAČELNIK GRADA BIJELjINA | | ZLATAN LAZAREVIĆ, ODBORNIK U SG BIJELjINA | | 02-129-S-1/23,O.S. | | RJEŠENjE BROJ: 02-129-S-1/23-5,O.S. OD 03.08.2023. GODINE | |  | ZAVRŠENO |  |
| 21 | LjUBIŠA PETROVIĆ, GRADONAČELNIK GRADA BIJELjINA | | SLAVIŠA VUJANOVIĆ, ODBORNIK U SG BIJELjINA | | 02/129-S-2/23,O.S. | | RJEŠENjE BROJ: 02-129-S-2/23-5,O.S. OD 03.08.2023. GODINE | |  | ZAVRŠENO |  |
| 22 | LjUBIŠA PETROVIĆ, GRADONAČELNIK GRADA BIJELjINA | | MARKO VLAČIĆ, ODBORNIK U SG BIJELjINA | | 02-129-S-3/23,O.S. | | RJEŠENjE BROJ: 02-129-S-3/23-5,O.S. OD 03.08.2023. GODINE | |  | ZAVRŠENO |  |
| 23 | LjUBIŠA PETROVIĆ, GRADONAČELNIK GRADA BIJELjINA | | MILENKO GAJIĆ, ODBORNIK U SG BIJELjINA | | 02-129-S-4/23, O.S. | | RJEŠENjE BROJ: 02-129-S-4/23-5,O.S. OD 03.08.2023. GODINE | |  | ZAVRŠENO |  |
| 24 | VOJISLAV GATARIĆ, SEKRETAR SO PRNjAVOR | | UOPŠTENO | | 02-149-S/23,O.S. | |  | | MIŠLjENjE DOSTAVLjA SE BROJ:02-149-S/23-1,O.S. OD 25.04.2023. GODINE | ZAVRŠENO |  |
| 25 | GRUPA GRAĐANA OPŠTINE TESLIĆ | | DOBRILA DRINIĆ, ODBORNIK U SO TESLIĆ | | 02-180-S/22,O.S. | | RJEŠENjE BROJ: 02-180-S/22/23-9,O.S. OD 22.05.2023. GODINE | |  | ZAVRŠENO |  |
| 26 | SLOBODAN POPADIĆ, NOVINAR EUROBLICA I SRPSKAINFO | | DRAŽEN VRHOVAC, NARODNI POSLANIK U NSRS | | 02-190-S/23,O.S. | |  | | MIŠLjENjE DOSTAVLjA SE BROJ: 02-190-S/23-1,O.S. OD 25.04.2023. GODINE | ZAVRŠENO |  |
| 27 | ILIJA TAMINDžIJA | | LIČNO | | 02-192-S/23,O.S. | |  | | MIŠLjENjE DOSTAVLjA SE BROJ:02-192-S/23-1,O.S. OD 23.03.2023. GODINE | ZAVRŠENO |  |
| 28 | MIRKO BUKVIĆ | | BOJAN SUBOTIĆ, ODBORNIK U SO PRNjAVOR | | 02-196-S-1/23,O.S. | | RJEŠENjE BROJ: 02-196-S-1/23-3,O.S. OD 20.10.2023. GODINE | |  | ZAVRŠENO |  |
| 29 | MIRKO BUKVIĆ | | DRAGAN RADIĆ, ODBORNIK U SO PRNjAVOR | | 02-196-S-2/23,O.S. | | RJEŠENjE BROJ: 02-196-S-2/23-3,O.S. OD 20.10.2023. GODINE | |  | ZAVRŠENO |  |
| 30 | ANONIMAN | | ALEKSANDAR PLAZINIĆ, ODBORNIK U SO KNEŽEVO | | 02-207-S/23,O.S. | | RJEŠENjE BROJ: 02-207-S/23-7,O.S. OD 10.07.2023. GODINE | |  | ZAVRŠENO |  |
| 31 | MIROSLAV RISTANOVIĆ | | UOPŠTENO | | 02-214-S/23,O.S. | |  | | MIŠLjENjE DOSTAVLjA SE BROJ:02-214-S/23-1,O.S. OD 25.04.2023. GODINE | ZAVRŠENO |  |
| 32 | MIRKO SIMOVIĆ | | SAVIĆ DRAGIŠA | | 02-224-S/23,O.S. | |  | | MIŠLjENjE BROJ:02-224-S/23-1,O.S. OD 25.04.2023. GODINE | ZAVRŠENO |  |
| 33 | TI BiH | | SLOBODAN ŽUPLjANIN, SAVJETNIK PREDSJEDNIKA REPUBLIKE SRPSKE | | 02-226-S/23, O.S. | | RJEŠENjE BROJ: 02-226-S/23-15,O.S. OD 27.12.2023. GODINE | | ZAKLjUČAK BROJ:02-226-S/23-1,O.S. OD 10.07.2023. GODINE |  | IZJAVLjENA ŽALBA PROSLIJEĐENA NA NADLEŽNO POSTUPANjE. KOMISIJA ZA ŽALBE UVAŽILA ŽALBU I PREDMET VRATILA NA PONOVNI POSTUPAK. |
| 34 | ANONIMAN | | MIROSLAV NIKOLIĆ,ODBORNIK U SO VLASENICA | | 02-230-S/23,O.S. | |  | | MIŠLjENjE DOSTAVLjA SE BROJ:02-230-S/23-1,O.S. OD 01.06.2023. GODINE | ZAVRŠENO |  |
| 35 | NEBOJŠA TODIĆ | | ŠARČEVIĆ GORAN, ODBORNIK U SG PRNjAVOR | | 02-369-S/23,O.S. | |  | | MIŠLjENjE DOSTAVLjA SE BROJ:02-369-S/23-1,O.S. OD 03.08.2023. GODINE | ZAVRŠENO |  |
| 36 | TI BiH | | MILAN TEGELTIJA, SAVJETNIK PREDSJEDNIKA REPUBLIKE SRPSKE | | 02-302-S/23,O.S. | |  | | ZAKLjUČAK BROJ:02-302-S/23-1,O.S. OD 20.10.2023. GODINE | RAD NA PREDMETU SE NASTAVLjA | IZJAVLjENA ŽALBA PROSLIJEĐENA NA NADLEŽNO POSTUPANjE. KOMISIJA ZA ŽALBE PONIŠTILA ODLUKU KOMISIJE ZA UTVRĐIVANjE SUKOBA INTERESA I VRATILA PREDMET NA PONOVNI POSTUPAK I ODLUČIVANjE |
| 37 | MIRKO SIMOVIĆ | | SEFER VESELIN | | 02-282-S/23,O.S. | |  | | MIŠLjENjE DOSTAVLjA SE BROJ:02-282-S/23-1,O.S. OD 22.05.2023. GODINE | ZAVRŠENO |  |
| 38 | MIRKO SIMOVIĆ | | KAJEVIĆ SRĐAN | | 02-281-S/23,O.S. | |  | | MIŠLjENjE DOSTAVLjA SE BROJ:02-281-S/23-1,O.S. OD 22.05.2023. GODINE | ZAVRŠENO |  |
| 39 | KOMISIJA PO SLUŽBENOJ DUŽNOSTI | | DRAŽEN VRHOVAC, POSLANIK U NSRS | | 02-255-S/23,O.S. | | RJEŠENjE BROJ: 02-255-S/23-2,O.S. OD 01.06.2023. GODINE | |  | ZAVRŠENO |  |
| 40 | PREDSJEDNIK KLUBA ODBORNIKA SNSD HAN PIJESAK | | ĐERIĆ DUŠKO, ODBORNIK U SO HAN PIJESAK | | 02-236-S/23,O.S. | |  | | ZAKLjUČAK BROJ:02-236-S/23-1,O.S. OD 10.07.2023. GODINE | ZAVRŠENO |  |
| 41 | PREDSJEDNIK KLUBA ODBORNIKA SNSD HAN PIJESAK | | LAPČEVIĆ DRAGAN, ODBORNIK U SO HAN PIJESAK | | 02-236-S-1/23,O.S. | |  | | ZAKLjUČAK BROJ:02-236-S-1/23-1,O.S. OD 10.07.2023. GODINE | ZAVRŠENO |  |
| 42 | SLAVENKO RISTIĆ | | LIČNO | | 02-239-S/23,O.S. | |  | | MIŠLjENjE DOSTAVLjA SE BROJ.02-239-S/23-1,O.S. OD 25.04.2023. GODINE | ZAVRŠENO |  |
| 43 | RADOMIR DR PAVLOVIĆ, PREDSJEDNIK OO SNSD SREBRENICA | | MIROSLAV GRUJIČIĆ, ODBORNIK U SO SREBRENICA | | 02-439-S/23,O.S. | | RJEŠENjE BROJ: 02-439-S/23-12,O.S. OD 27.12.2023. GODINE | |  |  |  |
| 44 | RADOMIR DR PAVLOVIĆ, PREDSJEDNIK OO SNSD SREBRENICA | | DRAGAN JANjIĆ, ODBORNIK U SO SREBRENICA | | 02-439-S-1/23,O.S. | |  | | ZAKLjUČAK BROJ:02-439-S-1/23-1,O.S. OD 20.10.2023. GODINE | ZAVRŠENO |  |
| 45 | TI BIH | | RANKO BOŠNjAK, ODBORNIK U SG TREBINjE | | 02-447-S/23,O.S. | | RJEŠENjE BROJ: 02-447-S/23-4,O.S.OD 27.12.2023. | |  |  |  |
| 46 | ANONIMNO | | NEDELjKO MILADINOVIĆ,ODBORNIK U SO BRATUNAC | | 02-500-S/22/23,OS. | | RJEŠENjE BROJ: 02-500-S/22/23-6,O.S OD 25.04.2023. GODINE | |  | ZAVRŠENO |  |
| 47 | RAMIZ SALKIĆ, NARODNI POSLANIK U NSRS | | LIČNO | | 02-555-S/23,O.S. | |  | | MIŠLjENjE DOSTAVLjA SE BROJ:02-555-S/23-1,O.S. | ZAVRŠENO |  |
| 49 | FRANjO ROVER, PREDSJEDNIK SAVEZA NACIONALNIH MANjINA RS | | UOPŠTENO | | 02-578-S/23,O.S. | |  | | ODGOVOR NA UPIT, DOSTAVLjA SE BROJ.02-578-S/23-1,O.S OD 20.10.2023. GODINE | ZAVRŠENO |  |
| 50 | DAMJAN ŠKIPINA, POSLANIK U NSRS | | LIČNO | | 02-620-S/23,O.S. | |  | | MIŠLjENjE DOSTAVLjA SE BROJ:02-620-S/23-1,O.S OD 03.11.2023. GODINE | ZAVRŠENO |  |

U prethodnoj tabeli se nalazi prikaz predmeta uzetih u rad u 2023. godini. Sadržani su podaci o podnosiocu inicijative, aktu kojim je okončana rad na predmetu, kao i podaci da li je bilo žalbe i kako je ona završena.

Shodno članu 16. stav 4. Zakona o sprečavanju sukoba interesa u organima vlasti Republike Srpske, Komisija je dužna na zahtjev organa, organizacije ili zainteresovanog lica dati mišljenje o postojanju sukoba interesa u konkretnom slučaju. U 2023. godini Komisija je donijela 15 mišljenja.

Od 34 pokrenuta postupka, 26 je završeno usvajanjem rješenja, a u 8 slučajeva zaključka.

Na veb stranici Komisije, u odjeljku sjednice, nalaze se sve odluke iz 2023. godine, kao i odluke iz prethodnih godina.

# IZMJENA I DOPUNA ZAKONA O SPREČAVANJU SUKOBA INTERESA U ORGANIMA VLASTI REPUBLIKE SRPSKE

Na 5. redovnoj sjednici Narodne skupštine Republike Srpske, usvojene su dopune Zakona o sprečavanju sukoba interesa u organima vlasti Republike Srpske („Službeni glasnik Republike Srpske“, broj: 90/23).

Navedene dopune su vezane za član 8. Zakona – *Zabrana u odnosu na udruženja i fondacije,* te član sada glasi:

„ 1) Izabrani predstavnici, nosioci izvršnih funkcija i savjetnici ne mogu biti članovi organa, predsjednici ili direktori udruženja ili fondacija koja se finansiraju iz budžeta Republike ili jedinice lokalne samouprave u ukupnom godišnjem iznosu većem od 100.000 KM.

2) Zabrana iz stava 1. ovog člana ne odnosi se na članstvo u organu Fonda solidarnosti za obnovu Republike Srpske, niti na članove organa, predsjednike ili direktore udruženja ili fondacija, koji za te poslove ne primaju naknadu“.

**Nakon stupanja na snagu Komisija djeluje na osnovu navedenih dopuna Zakona, dok se odredba ne može primjenjivati na slučajeve koji su desili prije stupanja dopuna na snagu jer bi se radilo o retroaktivnoj primjeni Zakona.**

## Rad na Zakonu

Komisija je u prethodnim izvještajima detaljno objasnila o radu na novom zakonu, kao i da je Radna grupa, formirana u okviru Projekta podrške Vladi Federacije BiH i Vladi Republike Srpske koju finansira Vlada Velike Britanije, sačinila radnu verziju. Zadnji izvještaj vezan za zakon je predat Projektu, na posljednjem sastanku dana 10.06.2019. godine.

Takođe, Komisija je ukazivala na određene nedostatke ili potrebu preciznijeg regulisanja određenih odredaba Zakona.

Najveći problem svakako jeste vezan za **prekršajne sankcije**, te u nastavku zbog izuzetnog značaja ove oblasti navodimo ponovo kratak pregled najvažnijih dijelova.

**Postupak za primjenu sankcija u vezi sa kršenjem ovog zakona može se pokrenuti u roku od dvije godine od kršenja Zakona i mora se završiti u roku od jedne godine od dana pokretanja postupka. Komisija je izričito ovlašćena da: 1) provodi postupak za utvrđivanje sukoba interesa, 2) djeluje isključivo na osnovu ovog zakona i 3) donosi odluku da li je došlo do kršenja ovog zakona. Dakle, zakonodavac nije propisao nadležnost Komisije za izricanje sankcija, niti je uopšte generalno propisao ko je nadležan za izricanje sankcija.**

Član 19. Zakona jedini govori o sankcijama i propisuje ih. Potpuno je nejasna priroda ovih sankcija, nadležnost za njihovo izricanje, postupak u kojem se izriču... Jedino što možemo zaključiti iz rečenice „Novčanom kaznom u iznosu od 500 do 1.500 KM kazniće se za prekršaj...“ jeste da zakonodavac taksativno navedene povrede ovog zakona tretira kao prekršaje, te da je shodno tome jedina izričito propisana sankcija (novčana kazna), ustvari prekršajna sankcija.

U prilog ovoj tvrdnji (iako opet ne direktno i jasno, već posredno) je i odredba člana 21. u kojoj se spominje „postupak za primjenu sankcija u vezi sa kršenjem ovog zakona“, iz koje se može naslutiti da je to neki poseban postupak u kojem se izriče sankcija, a ne postupak propisan ovim zakonom.

\*Zbog boljeg razumijevanja, spomenućemo kako je ovo pitanje regulisano u državi okruženja.

Dakle, hrvatski Zakon o sprječavanju sukoba interesa jasno pravi razliku između 2 sistema sankcija. Prve su sankcije koje su taksativno navedene (1.opomena; 2.obustava isplate dijela neto mjesečne plaće, 3.javno objavljivanje odluka Povjerenstva) i izričito je propisana nadležnost Povjerenstva za njihovo izricanje, te su tako vezane za sam postupak koji vodi Povjerenstvo. Ovdje nema prostora sumnji i nedoumici, jer Zakon jasno propisuje kršenjem kojih odredbi dolazi do sukoba interesa, jasno propisuje postupak koji Povjerenstvo vodi kako bi utvrdilo da li je došlo do povrede Zakona i sukoba interesa, te jasno propisuje koje sankcije se izriču za povredu kojih odredaba Zakona i da ih izriče Povjerenstvo u propisanom postupku.

Druga vrsta sankcija su stavljene u glavu „PREKRŠAJNE ODREDBE“ i na taj način jasno ih razdvajajući od pomenutih sankcija. Novčana kazna u rasponu je propisana kao jedina sankcija i navedeno je povreda kojih odredbi Zakona je okarakterisana kao prekršaj. U Zakonu nema govora o postupku njihovog izricanja, niti ko je nadležan za njihovo izricanje, te je jasno da one čine sistem prekršaja i prekršajnih sankcija, za koje su detaljnije procedure propisane u Zakonu o prekršajima.

Slično kao hrvatski zakon, srpski Zakon o sprečavanju korupcije isto pravi razliku između sankcija koje izriče Agencija u postupku (koje su u ovom zakonu nazvane mjere) i prekršajnih odredaba. Ovdje je zakon još jasniji i precizniji, jer u propisanim nadležnostima Agencije propisuje da Agencija „podnosi zahtjeve za pokretanje prekršajnog postupka“, a kasnije navodi koje su to povrede zakona prekršaji i za njih propisane prekršajne sankcije.

## Može li Komisija uopšte da izriče sankcije

Zakonodavac je propustio da uredi ovo pitanje, te nije ostavio u nadležnosti Komisije izricanje bilo kakvih sankcija, osim utvrđivanja da li je došlo do povrede zakona i sukoba interesa ili ne. Propisane su samo prekršajne sankcije, a izostavljene direktne sankcije Komisije, kako je to urađeno u zakonima u Srbiji i Hrvatskoj. Međutim, Komisiji je na osnovu Zakona o sprečavanju sukoba interesa u organima vlasti RS, ipak ostavljena određena mogućnost sankcionisanja:

**Član 18.**

Obaveza provođenja postupka prestanka mandata

Ako izabrani predstavnik, nosilac izvršne vlasti ili savjetnik u roku od 30 dana od dana dostavljanja konačnog rješenja iz člana 17. ovog zakona, ne riješi sukob interesa, Komisija će, u narednom roku od 30 dana, konačno rješenje o utvrđivanju sukoba interesa dostaviti nadležnom organu.

**Član 20.**

Nepodobnost za kandidovanje

Ako izabrani predstavnik, nosilac izvršne vlasti ili savjetnik, odbije da riješi sukob interesa u roku od 30 dana od dana dostavljanja konačnog rješenja o utvrđivanju sukoba interesa, smatra se nepodobnim za kandidovanje na bilo koju neposredno ili posredno izabranu funkciju, u periodu od četiri (4) godine nakon donošenja konačnog rješenja iz člana 17. ovog zakona.

## Zaključak:

Možemo konstatovati da je zakon propustio da ovlasti Komisiju da izriče sankcije po Zakonu o sprečavanju sukoba interesa u organima vlasti Republike Srpske. Prilikom propisivanja sankcija, unošenjem odredbe „kazniće se za prekršaj“, zakonodavac je isključio ovaj postupak iz nadležnosti Komisije, te ga svrstao u sistem prekršajnog prava koji reguliše Zakon o prekršajima RS. Time je Komisija lišena mogućnosti sankcionisanja, kao što npr. imaju nadležna tijela za sukob interesa u okruženju, iako i u tamošnjim zakonima postoje prekršajne sankcije i uspostavljen je i paralelni prekršajni postupak kažnjavanja. Ipak, trebalo bi primijeniti odredbe člana 18. i 20. koje u određenim slučajevima govore o uspostavljanju određenih obaveza za javne funkcionere, te sankcija koje će nastupiti ako funkcioneri ne ispune te obaveze u određenom roku.

# RAD PO FINANSIJSKIM IZVJEŠTAJIMA

Članom 12. Zakona o sprečavanju sukoba interesa u organima Republike Srpske propisano je da:

1. **Izabrani predstavnici, nosioci izvršnih funkcija i savjetnici dužni su dostavljati redovne finansijske izvještaje, kako je predviđeno zakonom i propisima Komisije.**
2. **Komisija će posebnim aktom urediti način kontrole finansijskog izvještaja iz stava 1. ovog člana.**

Pravilima Republičke komisije za utvrđivanje sukoba interesa u organima vlasti Republike Srpske („Službeni glasnik Republike Srpske“, br. 12/21) (u daljem tekstu: Pravila) preciznije je regulisana ova oblast. Komisija je finansijski obrazac izradila shodno odredbama Zakona o sprečavanju sukoba interesa u organima vlasti Republike Srpske.

Obaveza izabranih predstavnika, nosilaca izvršnih funkcija i savjetnika je da redovno dostavljaju finansijske izvještaje i to tri mjeseca nakon preuzimanja mandata i tri mjeseca nakon isteka mandata, bez poziva Komisije, kao i svaki put na poziv Komisije.

Izabrani predstavnici, nosioci izvršnih funkcija i savjetnici popunjavaju i svojeručnim potpisom obrasca pod ličnom, moralnom, materijalnom i krivičnom odgovornošću potvrđuju njegovu tačnost.

Komisija shodno svojim nadležnostima provjerava dostavljene finansijske izvještaje, tj. utvrđuje da li postoji nespojivost funkcija propisanih zakonom i ukoliko je to slučaj donosi odluku o pokretanju postupka. Samom provjerom sticanja imovine Komisija se ne bavi, jer to nije u njenoj nadležnosti.

U 2023. godini Komisija je zaprimila 408 finansijskih izvještaja.

Republika Srpska, Banja Luka

***Na osnovu člana 12. Zakona o sprečavanju sukoba interesa u organima vlasti Republike Srpske („Službeni glasnik Republike Srpske“, broj: 73/08, 52/14, u daljem tekstu: Zakon), podnosim***

FINANSIJSKI IZVJEŠTAJ IZABRANIH PREDSTAVNIKA,

NOSILACA IZVRŠNIH FUNKCIJA I SAVJETNIKA

***(član 4. Zakona)***

# OPŠTI PODACI

|  |  |
| --- | --- |
| **1.1 Ime i prezime:** |  |
| **1.2 JMBG** |  |
| **1.3 Broj lične karte** |  |
| **1.4 Adresa:** |  |
| **1.5 Funkcija (prema članu 4. Zakona)** |  |
| **1.6 Druga javna funkcija (imenovana ili postavljena)** |  |

# NAKNADE

|  |  |
| --- | --- |
| **2.1 Član organa privrednog društva prema Zakonu o privrednim društvima-mjesečna naknada[[1]](#footnote-1):** |  |
| **2.2 Član organa javnog preduzeća prema Zakonu o javnim preduzećima- mjesečna naknada[[2]](#footnote-2):** |  |
| **2.3 Član organa, udruženja i fondacija prema Zakonu o udruženjima i fondacijama-mjesečna naknada[[3]](#footnote-3):** |  |

# IMOVINA

|  |  |
| --- | --- |
| **3.1 Nepokretna imovina-po vrsti, mjestu i procjenjenoj ili tržišnoj vrijednosti, ako je poznata tržišna vrijednost:** |  |
| **3.2 Pokretna imovina-po vrsti i procjenjenoj ili tržišnoj vrijednosti, ako je poznata tržišna vrijednost:** |  |

# OSTALO

|  |  |
| --- | --- |
| **4.1 Vlasništvo u privrednom društvu[[4]](#footnote-4):**  **(akcije u akcionarskim društvima; udjeli u društvima sa ograničenom odgovornošću)** |  |
| **4.2 Mjesečna plata, naziv radnog mjesta i naziv privrednog društva ili institucije prema zaposlenju** |  |
| **4.3 Godišnji prihod od poljoprivrede i drugih djelatnosti:** |  |
| **4.4 Ostali prihodi (odbornička naknada, naknada poslanika bez zasnivanja radnog odnosa, naknade ostvarene van radnog odnosa, prihodi od izdavanja nepokretne imovine i sva druga primanja u novčanoj ili drugoj vrijednosti)** |  |

# Prilozi

Finansijski izvještaji za srodnike. Izvještaj podnijeti za svakog srodnika iz člana 4. Zakona, bračnog ili vanbračnog druga, dijete, usvojioca, usvojenika, dijete bračnog druga( pastorak/pastorka), nevezano za bračni status srodnika jer Zakon tretira samo srodstvo

|  |  |  |  |
| --- | --- | --- | --- |
| 1. |  | **5.** |  |
| 2. |  | 6. |  |
| 3. |  | 7. |  |
| 4. |  | 8. |  |

# POTPIS

**POD PUNOM LIČNOM, MORALNOM, MATERIJALNOM I KRIVIČNOM ODGOVRNOŠĆU DAJEM GORE TRAŽENE PODATKE, TE SVOJERUČNIM POTPISOM POTVRĐUJEM I NjIHOVU TAČNOST.**

|  |  |
| --- | --- |
| **Potpis lica:** |  |
| **Datum i mjesto podnošenja finansijskog izvještaja:** |  |

Popunjen zahtjev je neophodno dostaviti u materijalnom obliku sa potpisom lica na adresu Komisije za utvrđivanje sukoba interesa u organima vlasti republike srpske (trg jasenovačkih žrtava BROJ 4, 78 000 Banja Luka).

SVE EVENTUALNE DODATNE INFORMACIJE I POJAŠNjENjA, KOJA SMATRATE POTREBNIM, A VEZANIM ZA OVAJ OBRAZAC, MOŽETE NAVESTI NA POSEBNOM PRAZNOM LISTU U PRILOGU, KOJEG TAKOĐE POTPISUJETE **POD PUNOM LIČNOM, MORALNOM, MATERIJALNOM I KRIVIČNOM ODGOVRNOŠĆU:**

**POD PUNOM LIČNOM, MORALNOM, MATERIJALNOM I KRIVIČNOM ODGOVRNOŠĆU DAJEM GORE TRAŽENE PODATKE, TE SVOJERUČNIM POTPISOM POTVRĐUJEM I NjIHOVU TAČNOST.**

|  |  |
| --- | --- |
| **Potpis lica:** |  |
| **Datum i mjesto podnošenja finansijskog izvještaja:** |  |

# 

# SASTANAK PODODBORA ZA PRAVDU, SLOBODU I BEZBJEDNOST IZMEĐU EU I BIH

Sedmi sastanak Pododbora za pravdu, slobodu i bezbjednost u okviru Sporazuma o stabilizaciji i pridruživanju između EU i BiH, održan je 6. i 7. decembra 2023. godine putem video konferencije.

Jedna od tačaka dnevnog reda bila je i Politika borbe protiv korupcije.

Na samom sastanku predsjednica je prezentovala sve informacije o funkcionisanju Republičke komisije za utvrđivanje sukoba interesa u organima vlasti Republike Srpske, kao i o postojećem Zakonu o sprečavanju sukoba interesa u organima vlasti Republike Srpske.



# TRANSPARENTNOST

U 2023. godini izrađena je nova, savremenija stranica Komisije, prilagođena i mobilnim uređajima, sa novom jednostavnijom strukturom i sa direktnim prikazom kompletnih dokumenata.

Sve odluke usvojene na sjednicama, Komisija redovno objavljuje na stranici <https://www.sukobinteresa-rs.org/> kao i sve bitne informacije vezane za rad Komisije. Takođe, odluke drugostepenog organa se nalaze na sajtu Komisije.

Komisija vodi posebnu evidenciju (IT upisnik) o komunikaciji sa predstavnicima medija. U toku 2023. godine bilo je 6 (šest) obraćanja prema Komisiji na koje su dati precizni i jasni odgovori.

# MISIJA I VIZIJA

**Misija** ovog organa je, kao i do sada, ažurno rješavanje svih predmeta, te staranje da nijedan predmet ne uđe u fazu zastare.

**Vizija** Komisije je da svojim radom utiče na demokratske procese i poštivanje propisa i etike u dijelu koji je ovoj Komisiji povjeren Zakonom.

# 

# ZAKLJUČAK

Misija Republičke komisije za utvrđivanje sukoba interesa u organima vlasti Republike Srpske je da ažurno rješava sve predmete po redu prijema, shodno Zakonu o sprečavanju sukoba interesa u organima vlasti Republike Srpske, drugim relevantnim zakonima i internim aktima usvojenim od strane Komisije.

Cilj koji se želi postići jeste da svaki funkcioner poštuje prvenstveno principe navedene u članu 3. Zakona o sprečavanju sukoba interesa u organima vlasti Republike Srpske, tj. da savjesno i odgovorno obavlja javnu funkciju, te da javni interes uvijek stavlja iznad privatnog.

U saradnji sa drugim organima, Komisija aktivno učestvuje i u drugim oblicima borbe protiv korupcije.

S poštovanjem,

PREDSJEDNICA KOMISIJE

Obrenka Slijepčević

1. pojedinačna, član 6. Zakona [↑](#footnote-ref-1)
2. pojedinačna, član 5. Zakona [↑](#footnote-ref-2)
3. pojedinačna, član 8. Zakona [↑](#footnote-ref-3)
4. član 6. Zakona [↑](#footnote-ref-4)